Jesen klimatskih promena - Politička klima (4/4) - Nedeljnik Vreme\nBroj 1246 20.11.2014\nPolitička klima (4/4)\nZELENI DOGOVOR: Predsednik SAD Barak Obama i kineski predsednik Ksi Džinping\nfoto: fonet / ap\nJesen klimatskih promena\nAmbicioznom planu Evropske unije da do 2030. smanji emisiju CO2 za čitavih 40 odsto pridružila su se, mada sa malo manje spartanskim ciljevima, dva najveća zagađivača planete – SAD i Kina. Kako će to uticati na uključenje Srbije u Evropsku uniju\nPiše: Slobodan Bubnjević\n"To je ideološki rat za ugalj", rekao je prošle nedelje Mič Mekonel, šef republikanske većine u američkom Senatu, komentarišući klimatski sporazum predsednika Baraka Obame i kineskog predsednika Ksi Džinpinga. Istorijski dogovor između Kine i Amerike, postignut prošle nedelje u Pekingu, podrazumeva da će Sjedinjene Američke Države do 2025. godine smanjiti nivo emisije ugljen-dioksida (CO2) za 26-28 odsto u odnosu na nivo iz 2005, dok će Kina svoj rast emisija zaustaviti 2030. godine, kada će, prema ovom sporazumu, kineske emisije CO2 dostići maksimum. Pre samo nekoliko godina nezamisliv, sporazum je postignut tokom samita zemalja Azije i Pacifika, da bi potom uticao na izmene programa samita G20 u Brizbejnu u Australiji, na kome su se svetski lideri suočili i sa pitanjem globalnog zagrevanja. Očigledno da se i klima u politici počela menjati – nakon septembarskog UN samita u Njujorku, IPCC samita u Kopenhagenu, a uoči dvadesetog COP skupa u Limi, sa Pekingom i Brizbejnom, jesen 2014. se pretvorila u sezonu za klimatske promene u međunarodnoj politici.\nObama je u Brizbejn stigao pravo iz Pekinga, dok su se mediji u Srbiji bavili centralnim pitanjem kako je, za klimu nezainteresovan, Vladimir Putin ponudio kaput prvoj dami Kine. U međuvremenu, Obama je u subotu održao jedno predavanje za australijske studente. Ukrajina nije bila među zvaničnim temama skupa, a razgovori o klimi u Brizbejnu su bili zakazani za nedelju pre podne. Centralna tema, pored smanjenja CO2, bilo je pitanje ko je spreman koliko da uplati u novi UN fond za pomoć zemljama koje su najugroženije zbog klimatskih promena. Ebola je kao tema za svetske lidere servirana uz ručak. Nakon toga, intenzivna novembarska nedelja za svetsku politiku se okončala, a predsednici su se razišli. Srpski mediji su javili kako je Vladimir Putin kući otišao umoran.\nUSKLAĐIVANJE SA EVROPOM: G20 je prošao u znaku već postignutog sporazuma Ksija i Obame. Republikanci u Americi su kritikovali dogovor, smatrajući da će smanjenje emsiije CO2 značiti odricanje od termoelektrana i uglja, povećanje cene električne energije i opadanje standarda srednje klase. Dogovor nije obradovao ni Kineze koji će morati da uspore svoj rast koji u poslednje dve decenije dobrim delom zavisi od bespoštednog spaljivanja fosilnih goriva. Vest o dogovoru dve sile najbolje je primljena u ekološki puritanskoj Evropi, čiji su lideri pre nekoliko sedmica sami sebi, u tipičnom briselskom stilu, postavili etički opravdan, ali gotovo neizvodljiv, spartanski cilj – da se emisija CO2 u zemljama Evropske unije smanji za čitavih 40 odsto do 2030. godine. Ovaj "izuzetno ambiciozan, ali efikasan plan", kako je u oktobru saopšteno iz Brisela, evropski lideri su postigli nakon dugih pregovora i vođeni zanimljivom logikom koja je postala centralna u klimatskoj politicu EU: "mi ćemo da se potrudimo više od svih". Tome je prethodila spoznaja da Evropa neće moći da do 2020. dostigne sebi odranije postavljene ciljeve u zaustavljanju klimatskih promena, a uzgred je odlučeno i da se upotreba obnovljivih izvora u Evropi poveća za 27 odsto.\nSrbija, poplavljena vestima o Putinu, Šešelju i raznim drugim, lokalnim temama, sada se našla u neugodnoj situaciji, mada je malo ko u domaćoj javnosti toga svestan. Uz razne druge zahteve u procesu priključenja Evropskoj uniji, na dnevni red će pre ili kasnije doći usaglašavanje u vezi sa klimatskim promenama. Srbija je sa Evropskom unijom 21. januara ove godine ušla u proces pregovora, a u septembru je, među 35 drugih, otvoreno i poglavlje 27, nazvano Životna sredina i klimatske promene, kao i takozvani eksplanatorni skrining. Da li će, među brojnim obavezama u oblasti životne sredine, Republika Srbija biti u stanju da završi i klimatski domaći zadatak?\nNEMOGUĆA MISIJA: Dublja analiza bi mogla da pokaže kako evropski cilj da se do 2030. godine emisija CO2 smanji za čitavih 40 odsto za Srbiju predstavlja mnogo teži zadatak od isporučivanja haških zločinaca, smanjenja plata u javnom sektoru i uspostavljanja medijskih sloboda. Tako veliko smanjenje CO2 znači da bi, ako se udeo bude recipročno obračunavao, Srbija u narednih 15 godina morala da smanji proizvodnju struje iz termoelektrana za 40 odsto, dakle da se odrekne srca svoje energetike – instalisanih kapaciteta uporedivih sa obe TENT elektrane u Obrenovcu. Elektroprivreda je za Srbiju trenutno najveći energetski i, praktično, presudan ekonomski resurs, pa se postavlja pitanje da li će, ako bude imala ovakve zahteve, uopšte imati sa čim da uđe u Uniju. To je posledica okolnosti da u poslednje dve decenije, za razliku od drugih evropskih zemalja, u Srbiji ništa nije učinjeno da se privreda i društvo pripreme za takve zahteve.\nSve donedavno je i stanje u svetu, izvan Evrope, sasvim bilo nalik na odnos koji je u Srbiji negovan prema klimatskim promenama – ma kako one bile ozbiljne, ima hitnijih, nužnijih problema. Zahvaljujući tome, upravo tokom poslednjih deset godina došlo je do izuzetnog rasta emisija CO2. U međuvremenu, svetskim skupovima o klimi prethodnih godina dominirala je ideja da se fokus problema sada definitivno izmestio sa mitigacije, kako se naziva pokušaj smanjenja CO2 i zaustavljanje globalnog zagrevanja na – adaptaciju, odnosno prilagođavanje na klimatske promene. No, još nakon neuspeha čuvenih klimatskih pregovora u Kopenhagenu, pre pet godina, bilo je jasno kako tadašnji slavni Kjoto protokol nije doveo do zaustavljanja klimatskih promena, a na horizontu nije bilo nikakvog mehanizma za zaustavljanje emisija.\nPenzionisani Kjoto protokol je bio prateći dokument Okvirne konvencije UN-a o klimatskim promenama (United Nations Framework Convention on Climate Change, UNFCCC), koju je ratifikovalo čak 192 države, ali nije bio usvojen od dve najznačajnije sile – Kine i SAD. U naponu svog industrijskog razvoja, Kina pre pola decenije nije htela da pristane na ograničenja u emisijama CO2, smatrajući kako nije pravedno da se ograničenja uvode sada, kad su se zemlje zapada razvile nakon vek i po bespoštednog spaljivanja fosilnih goriva i prateće emisije CO2. Sa druge strane, budući da je Kina već bila postala najveći emiter CO2, Sjedinjene Američke Države nisu htele da jednostrano sebi nametnu ograničenja, dok to ne učini i Kina. Zbog tog sukoba Kine i SAD na pomenutom samitu u Kopenhagenu, u decembru 2009. godine, nije došlo do dogovora. Zato je, pet godina kasnije, dogovor Obame i Ksija odmah ocenjen kao istorijski, a klimatski aktivisti širom sveta smatraju kako sada nema prepreka za usvajanje novog klimatskog protokola.\nIDEOLOGIJA UGLJA: Podaci koje je početkom godine objavio Međuvladin panel za klimatske promene (IPCC) u Petom izveštaju definitivno su pokazali kako dosadašnji napori da se zaustavi emisija CO2 nisu uspeli, kao i da je za globalno zagrevanje od dva stepena koje se očekuje do 2100. isključivo odgovoran čovek. Mračne vesti koje su se u trodelnom Petom izveštaju mogle čitati od početka 2014, potvrđene su pre dve nedelje, tokom poslednjeg IPCC skupa u Kopenhagenu, kada je IPCC, uz puno medijske pažnje, objavio kako ćemo do kraja veka trpeti posledice klimatskih promena čak i kad bismo u ovom trenutku sasvim zaustavili emisiju CO2. Ove vesti su stigle u jeku kampanje protiv klimatskih promena koja je pokrenuta najviše zahvaljujući inicijativi Ujedinjenih nacija. I koja je, očigledno, ustalasala duhove.\nNaime, generalni sekretar Ban Ki Mun u septembru je sazvao svetske lidere na jednodnevni skup u Njujorku ne bi li se pripremili za postizanje nekakvog klimatskog dogovora. Za decembar je u Limi, u Peruu, zakazan redovan godišnji klimatski samit, a u decembru sledeće 2015. dogodiće se klimatski samit u Parizu od koga se mnogo očekuje. Skupu u Njujorku je prethodio Marš za spas planete, koji su nekoliko dana ranije organizovali ekološki aktivisti širom sveta, a koji je u Njujorku okupio 400.000 demonstranata. Prema planu koji je u Njujorku, gde je govorio i glumac Leonardo di Kaprio, u svom izlaganju uverljivo izneo predsednik Perua, Olanta Humala, koraci koje je Ban Ki Mun sada preduzeo trebalo bi da podstaknu svetske lidere da u Limi pripreme novi dokument koji bi, "čist i koherentan" bio usvojen godinu dana kasnije u Parizu.\nZa nas je zanimljivo da će ovaj dokument, čije se usvajanje očekuje u Parizu 2015. godine, biti ponuđen i Srbiji na usvajanje, kao i svim drugim malim državama. Nakon dogovora SAD i Kine, nakon milijardi koje gube takvom odlukom, male države nemaju šta da čekaju. Nepristajanje i nesprovođenje takvog sporazuma za Srbiju će značiti ne samo problem u procesu pristupanja ekološki aktivnoj EU, nego i mnogo širi problem u međunarodnim odnosima. Istovremeno sa posledicama klimatskih promena koje već proizvode razorne efekte (poput majskih poplava) u regionu, a koje će uz učestale suše i nepogode biti sve gore, pritisak da se ograniče emisije biće sve snažniji.\nDosadašnja iskustva ne ohrabruju. Republika Srbija je blagovremeno, još početkom devedesetih, pristupila Okvirnoj konvenciji, nešto kasnije i Kjoto protokolu, koji je usvojen i ratifikovan, ali potom zapravo ništa konkretno nije učinjeno. Pre svega, u Srbiji nema dovoljno podataka o stanju emisija. Tek 2010. godine, Ministarstvo životne sredine i prostornog planiranja uspelo je da usvoji takozvanu Inicijalnu nacionalnu komunikaciju, što je obaveza koju Srbija ima kao potpisnica UNFCC-a. Agencija za zaštitu životne sredine trenutno priprema Inventar gasova staklene bašte (GHG), a jednom ćemo dobiti i Drugu nacionalnu komunikaciju. Opšta slika se ipak može videti iz Inicijalne komunikacije iz koje se nedvosmisleno vidi kako ugljen-dioksid u atmosferu nad Srbijom odlazi isključivo iz termoelektrana.\nNeto vrednost jednogodišnje emisije CO2, a na osnovu analize za 1998. godinu, u Srbiji iznosi 50,6 miliona tona CO2. Ova brojka je dobijena nakon što je od ukupne količine CO2 koji je ispušten u atmosferu oduzeta manja količina koju su apsorbovala pošumljena područja. Najveći deo emitovanog CO2 nastao je u energetskom sektoru, oko 93,7 odsto. Ostatak od 6,3 odsto ispušten je u industrijskim procesima. Mada se mogu očekivati bitno veće emisije nego 1998, jasno je da će svako značajno smanjenje emisije CO2 u praksi značiti velike izmene u radu Elektroprivrede, kao i verovatno odustajanje od energetike, pa i cele privrede, koja je isključivo bazirana na uglju. Da li je Srbija spremna na to? Za očekivati je kako će se povodom ove teme uskoro pojaviti i razne, nove političke platforme. Polazeći od opšteg kursa srpske politike, bez obzira na to ko je na vlasti, donosiocima odluka u Srbiji bi najprimamljivija mogla biti platforma "I Evropa i ugalj". Jer, republikanci u SAD ne greše – ugalj ubrzano postaje ideološko pitanje.\nStavovi izneti u članku ne predstavljaju nužno stavove Fondacije Hajnrih Bel.\nPrenošenje, preuzimanje ili korišćenje tekstova objavljenih u Nedeljniku "Vreme" je zabranjeno.\nZa svako eventualno korišćenje potrebna je posebna dozvola autora i NP VREME, kao nosioca isključivih imovinskih prava na iskorišćavanje autorskih dela koje su stvorili zaposleni u NP VREME.


Ambasadori, političke nagodbe i pretnje\nVlada Srbije konačno je predložila nove ambasadore u sedam zemalja. Odluka je do sada više puta odlagana, što je probudilo nagađanja u medijima i javnosti, te sumnje da se vladajuće stranke zapravo otimaju oko ambasadorskih i konzularnih funkcija.\nTo za Srbiju ne bi bilo ništa novo da se ovog puta nisu čule čak i pretnje. Ministar trgovine i usluga Slobodan Milosavljević, nakon sednice Vlade u četvrtak je saopštio da su predloženi ambasadori u Francuskoj, Kanadi, Maroku, Nemačkoj, Poljskoj, Rumuniji i Švajcarskoj, ali nije želeo da, zbog diplomatske procedure, navede imena ambasadora pre no što budu zvanično imenovani.\nNajozbiljnija pretnja vezana je za najspornijeg kandidata za ambasadora. Reč je o Milanu St. Protiću koji je svojevremeno povučen iz Vašingtona, nakon što je u tamošnjoj Ambasadi proveo kratko vreme, a zbog izjava koje su se kosile sa državnom politikom. Međutim, mogućnost da se on nađe na čelu srpske Ambasade u Švajcarskoj, kako se trenutno spominje, probudila je revolt kod članova Udruženja Srba nestalih sa Kosova i Metohije i to ne zbog neslavne američke epizode već zbog njegove izjave od pre nekoliko godina, kada je kazao da bi priznao nezavisno Kosovo. Simo Spasić iz Udruženja:\n"Ukoliko se to desi, mi ćemo izaći ispred Vlade Srbije sa slikama kidnapovanih i ubijenih, a štrajkovaćemo i glađu. Ukoliko to ne bude interesovalo državne službenike, onda ćemo se pred svima, i medijima, politi benzinom i zapaliti pa neka ta slika onda ode u svet – da su se porodice ubijenih Srba polile benzinom jer nisu htele da dozvole da čovek koji poklanja srpsku zemlju albanskim zločincima bude ambasador Srbije."\nMilan St Protić nije bio dostupan za komentare. Isto važi i za predsednicu Fonda za političku izuzetnost Sonju Liht koja je navodno viđena za buduću ambasadorku u Vašingtonu, zatim za profesora Fakulteta političkih nauka Ivu Viskovića koji bi uskoro mogao biti ambasador u Berlinu, te spoljno–političkog komentatora Boška Jakšića kome će po nekim najavama pripasti mesto u glavnom gradu Turske. Međutim, kako pouzdano saznajemo u Vladi Srbije, problem nisu konkretna imena već stranački apetiti. Ambasadorska i konzularna mesta dele se po istom onom ključu po kom se deli i vlast u zemlji. Naš izvor iz Vlade tvrdi da je razlog zbog kog se odluka o ambasadorima više puta odlaže u tome što, ovog puta, socijalisti traže više mesta nego što su u Ministarstvu spremni da im daju. Nekadašnja pomoćnica ministra inostranih poslova Aleksandra Joksimović:\n"Bez svake dileme, svako postavljanje ambasadora predstavlja određeni deo političkog dogovora i političkog paketa. Prema tome, čak i prekaljene diplomate prolaze kroz tu jednu vrstu procesa kandidature koju aminuju stranke koje se nalaze u vladajućoj koaliciji. U tom kontekstu, i u okviru stranaka vladajuće koalicije postoje određene vrste podela, na koji način i u kom procentu će neka od stranaka biti angažovana u ovoj vrsti posla."\nOno još interesantnije jeste i to što su se na listi kandidata našli i oni koji teško da mogu biti po volji aktuelne vlasti. Uprkos tome, šef diplomatije Vuk Jeremić najavio je da neće menjati dvoje bliskih saradnika bivšeg premijera Koštunice. To su Sanda Rašković Ivić, koja Srbiju predstavlja u Rimu, i Vladeta Janković, koji je ambasador pri Svetoj stolici. Još je interesantnije to što se kao buduća ambasadorka u Kanadi spominje Ljiljana Smajlović, koja je prošle nedelje i zvanično napustila mesto glavne i odgovorne urednice "Politike". Za vreme svog mandata sukobila se sa ljudima iz Kabineta predsednika Tadića zbog čega neki smatraju da bi njen odlazak u Kanadu bio tipičan primer kako se vlast slanjem nekih ljudi u ambasade "po kazni" zapravo rešava neposlušnih kadrova. Ponovo Aleksandra Joksimović:\n"Mora se shvatiti hijerarhija koja se odnosi na poziciju ambasadora. Ambasador je dužan da postupa prema instrukcijama koje dobija iz Ministarstva spoljnih poslova, a koje su generalno deo strategije koju je odredila Vlada Republike Srbije."\nSlanje na ambasadorska mesta po tradiciji način je da se, po sili službe "zapuše usta" onima koji bi mogli biti neprijatni. I to nije nov izum, a u Srbiji se redovno primenjuje.


Garantna šema u Sloveniji: Banke pozvane da ubrzaju dodjelu kredita – Bankar.me\nApril 23, 2020 BANKE, REGION, REGION, SVE VIJESTI Leave a comment\n– Apelujemo na banke da ubrzaju osiguravanje likvidnosti, što će biti ključno za brzi izlazak iz krize i oporavak naše ekonomije, navelo je u saopštenju ministarstvo finansija nakon sjednice vlade koja priprema novi zakon kojim bi se za tu namjenu oslobodila sredstva od 2,8 milijardi eura.\nNovi “antikorona” zakonski paket biće predstavljen u srijedu i predviđa državne garancije do visine 80 posto kredita koje će od banaka uzimati velike, srednje i male kompanije, no vlada je upozorila da banke u obnovu likvidnog potencijala ekonomskih subjekata moraju krenuti odmah, jer će garnatna shema predviđena novim paketom pomoći ekonomiji i građanima važiti retroaktivno i za kredite koji su već odobreni ili se odobravaju.\nPočetkom aprila na snagu je stupio prvi zakon za ublažavanje koronakrize kojim su među ostalim odobrene državne subvencije poslodavcima za isplatu plata. Do sada su slovenački poslodavci prijavili oko 240 hiljada zaposlenih koji su u vrijeme epidemije kod kuće na čekanju prema odredbi vlade ili drugih razloga više sile.\nNovim paketom, navode mediji, namijenilo bi se oko 2,8 milijardi eura, a prvenstveno bi se usmjerili u jačanje likvidnosti ekonomije za izlazak iz krize, preko garantnih shema za koje vlada namjerava izdvojiti pola milijarde eura, te preko drugih finansijskih instrumenata pomoći.\nRačuna se da će državne garancije bankama biti izdata za kredite izdane nakon 12. marta, kad je proglašena epidemija, pa za razdoblje do kraja ove godine, prenosi Hina.\nPrevious ECB ublažio pravila za kolaterale\nSljedeći Legard: Nema direktnog finansiranja vlada


JOŠ SANKCIJA - Asim Sarajlić i Gordana Tadić na udaru američkih sankcija - Top Portal\nNaslovnica Vijesti BiH JOŠ SANKCIJA – Asim Sarajlić i Gordana Tadić na udaru američkih sankcija\nJOŠ SANKCIJA – Asim Sarajlić i Gordana Tadić na udaru američkih sankcija\nAsim Sarajlić, delegat SDA u Domu naroda Parlamenta BiH i Gordana Tadić, bivši glavni tužilac Tužilaštva BiH našli su se na novoj listi Američke kancelarije za kontrolu strane imovine (OFAC), odnosno na listi sankcionisanih osoba.\nKao razloge zbog kojih je Tadićeva sankcionisana, navedeno je da je ona odgovorna te da je učestvovala u radnjama i politikama koje potkopavaju demokratske procese ili institucije na zapadnom Balkanu kao i za direktno ili indirektno učestvovanje u njima.\nKod Sarajlića kao razlozi sa sankcije navedeni su da je on subjekt afere “Asim” u kojoj je uhvaćen kako obećava posao supruzi stranačkog kolege u zamjenu za glasanje. Takođe, navodi se da je on optužen za krivična djela zloupotrebe službenog položaja ili ovlaštenja te trgovinu uticajem.\nOn je kako se navodi svoj položaj zloupotrijebio u odnosu na BH Telekom gdje je od kandidata uzimao novac za posao i imao je veliki uticaj na proces zapošljavanja.\n“Sarajlić je u sklopu te aktivnosti preporučio kandidate koji su navodno bili ozbiljno nedovoljno kvalificirani”, navodi se u obrazloženju u kojem se dodaje i da je odgovoran za pronevjeru javne imovine te saučesništvo u korupciji na zapadnom Balkanu.\nVisoki zvaničnik State departmenta je na pitanje Nezavisnih rekao da SAD posjeduju kredibilne dokaze da je dok je bila na dužnosti i nakon toga Tadićeva bila uključena u značajne koruptivne aktivnosti.\n“Ona je bila na poziciji koja je zahtijevala javno povjerenje prema građanima ali je to povjerenje zloupotrijebila za ličnu korist”, rekao je.\nVisoki zvaničnik je rekao da glavni problem u Bosni i Hercegovini nije nacionalizam nego korupcija.\n“Ta korupcija je itekako povezana sa tri najmoćnije partije u Bosni i Hercegovini. I dalje ćemo tražiti načine kako da suzbijemo tu korupciju”, rekao je i i dodao da su ove sankcije nastavak od petog januara.\nOn je rekao da je ova akcija Kancelarije za kontrolu strane imovine Ministarstva finansija SAD i Stejt departmenta usmjerena protiv onih koji ugrožavaju stabilnost zemalja zapadnog Balkana kroz korupciju, kriminal i druge destabilišuće aktivnosti.\n“Jasno smo stavili do znanja da ćemo koristiti sve legalne mogućnosti uključujući ekonomske sankcije i vizne restrikcije da promovišemo javnu odgovornost na zapadnom Balkanu”, rekao je on i najavio nastavak ovakvih mjera.\nPodvukao je da ove sankcije nisu nikakav politički signal niti su usmjerene ka stvaranju ili podršci bilo kakvih političkih alternativa u bilo kojoj od zemalja u kojima su pojedinci sankcionisani.\nPrethodni članakCvijanović: Bošnjaci i PDP naručili, Britanci isporučili\nNaredni članakOdržan sastanak Vučića i Đilasa; Nema govora o saradnji


Sporazum o saradnji za promociju korišćenja biomase u Vojvodini | Energetski portal Srbije\nSporazum o saradnji za promociju korišćenja biomase u Vojvodini\n31.07. 2014 Svet\nNemačka fondacija “Hajnrih Bol” i Garancijski fond Vojvodine potpisali su juče u Pokrajinskoj Vladi, u Novom Sadu, sporazum o saradnji na projektu kroz koji će biti promovisano korišćenje biomase u poljoprivrednoj proizvodnji u Vojvodini.\nProjekat “Promovisanje obnovljivih izvora energije: upotreba biomase od strane farmera u Vojvodini”, kroz studije slučaja, treba da razvije tri modela korišćenja biomase u poljoprivredi, a predviđa i edukaciju poljoprivrednika u ovoj oblasti.\nProjekat će biti usmeren na pronalaženje finasijskih instrumenata za korišćenje biomase, a najavljeno je i otvaranje specijalizovane kreditne linije.\nPrema rečima direktora Garancijskog fonda Vojvodine, gospodina Gorana Vasića, ciljna grupa projekta biće “poljoprivrednici koji ne zavise toliko od propisa”. “Ukoliko imaju sopstvenu biomasu, mogu je adekvatno iskoristiti za svoje potrebe”, rekao je gospodin Vasić.\n“U Vojvodini imamo 10 miliona tona biomase, od koje se deo zaorava, a deo polaže za uzgoj stoke. Ovo je ogroman potencijal, ali naš pravni i ekonomski sistem nije dovoljno prilagođen novostvorenim trendovima” objasnio je gospodin Vasić.\nVasić je takođe rekao da Srbija ima nepovoljan energetski mix, odnosno da se 65% energije stvara iz uglja, uz obrazloženje da je u Evropskoj uniji u toku rasprava o energetskoj tranziciji – prelazak sa uglja I nuklearne energije na obnovljive izvore.\nTokom projekta će biti organizovano 10 info sesija u lokalnim samoupravama u Vojvodini kako bi se poljoprivrednici upoznali sa prednostima korišćenja biomase.


Sakašvilija oslobodile njegove pristalice\nUkrajinske pristalice bivšeg predsednika Gruzije Mihaila Sakašvilija oslobodile su gu danas iz policijskog kombija u Kijevu.\nPolicija je prethodno privela Sakašvilija u centralnom delu grada, posle čega su izbili sukobi njegovih pristalica i pripadnika snaga reda.\n"Pozivam vas da počnete miran protest za smenu predsednika Petra Porošenka. Ne treba da se plašite ničega", rekao je Sakašvili putem razglasa okupljenima nakon što su ga oni izvukli iz kombija uprkos policijskoj intervenciji.\nOn je, komentarišući hapšenje bivšeg gruzijskog predsednika Mihaila Sakašvilija u glavnom gradu Ukrajine, rekao da su Kijev i Sakašvili još jednom iznenadili Moskvu.\n"On ima određen put u politici, od jedenja svoje kravate do penjanja na krovove. On je napravio sebi put u politici i taj put je bio stenovit, a sada je skrenuo pažnju na sebe", rekao je Peskov.\n"To je problem Ukrajine i ne bih želeo to ni neprijatelju", odgovorio je Peskov na pitanje da li Moskva zauzima stranu u sporu Sakašvilija i ukrajinskog predsednika Petra Porošenka. Peskov je naglasio da Rusija ne gleda ukrajinski narod kao neprijatelja.\nSakašvili je ranije uhapšen u Kijevu, nakon što se popeo na krov u pokušaju da se sakrije od policije.\nPre nego što je uhapšen, pretio da će skočiti sa krova.


Kolumne & novosti: Analitičari: Poslednjih sati nerealni brojevi, kosmičko ubrzanje na biralištima\n"Poslednja dva-tri sata vidimo neke nerealne brojeve i dodatne pritiske da se ljudi izvuku. Mi pričamo o rezultatu izbora na kojima je 10-15 lista nezakonito kandidovano i nadam se da će se ta istina utvrditi, pa možda dođemo do toga da je ceo proces nelegalan", smatra politikolog Boban Stojanović.\n“Bojkotaši su uspeli makar u tome da pokažu svu komičnost i nelegitimnost izbornog procesa. Imali smo liste koje nisu same sakupljale potpise, ne znaju da li su prešli cenzus, jer nemaju kontrole i posmatrače, niti su potpise skupili čisto, niti su imali posmatrače da kažu - oštećeni smo, zaista zavise od onoga što će reći RIK ili SNS”, dodao je on.\n"Sada ćemo mesecima da tumačimo rezultat, da li je 50 odsto ili nije, da li izbori imaju legitimitet. Nisam siguran da je važno ko će ući, zanima me koliko je ljudi maltretirano da izađe i kako će biti u Paraćinu i Šapcu", navodi Stojanović.\nMališić: SNS je uništio politički život u Srbiji, to je dijagnoza ovih izbora\nUrednica NIN-a Vesna Mališić je navela da je ceo izborni proces i ovo što smo dobili kao rezultat toga dijagnoza stanja u Srbiji, a to je - uništenje pluralizma.\n"SNS je uništio politički život u Srbiji, to je dijagnoza ovih izbora", istakla je.\nOna je rekla da je interesuje "šta će se dešavati s repa", pošto, navodi, oko pobede nema neizvesnosti.\n"Oko izlaznosti možda ima, biće zanimljivo da vidimo ko će sve ući i kako će izgledati parlament", kaže Mališić.\n"Imaćemo raspravu koliko je izašlo i dolazimo na teren koji je najopasniji, nemamo institucije koje mogu da posreduju da saznamo istinu. Sve sumnje opozicija nije mogla da istera do kraja, niti su postojale institucije koje to mogu da izvedu. Jedni kažu jedno, drugi drugo i istina je relativna. To je stvar uverenja, a ne egzaktno kako bi trebalo da bude s izborima", kaže urednica NIN-a.\n"Čak i ako se doračuna preko 50 odsto, ni u najluđim snovima ne može 9,2 odsto u dva sata, ne ulazim u analizu biračkog tela.. Ima još veći problem od toga da li su liste protežirane, jer izbori su raspisani u neustavno vreme, ne možete raspisati izbore nakon isteka mandata, koji nije produžen leks specijalisom. Mi 18 dana nemamo Skupštinu, čujemo da se bivša predsednica Skupština predstavlja kao predsednica, da se bivša pred vlade predstavlja kao predsednica, ona to nije čak ni u tehničkom mandatu", kaže Milivojević.\nĐorđe Vukadinović iz Nove srpske političke misli kaže da kada je direktor Republičkog zavoda za statistiku saopštavao rezultate izlaznosti, govoreči da na Kosovu postoji rezerva od dva odsto glasova, mu se činilo da time kao da je tešio sebe ili Vučića.\n"Na Kosovu nema dva odsto birača i kada bi svi izašli, ima 100.000 birača, a glasa oko 30 hiljada, tako da može da se računa 0,6 odsto. U izbornim ciklusima obično opozicioni birači izlaze popodne, kada je Tadić izgubio nedostajala je ta lavina, oni su svoje isterali na birališta do 12, tu je zabeležen pad a izveli su sve. Onda je krenulo masovno zvanje. Naši nalazi i neki drugih agencija su se slagali 45-47 odsto", rekao je Vukadinović.\nStojanović kaže da mu je najveći utisak što imamo ovakve izbore i da je očekivao da će, kad nema opozicije, "Vučić zbog međunarodnih misija pustiti da izbori budu iole slobodni".\n"Dovoljno je da vidimo šta su ljudi prijavljivali, koliko optužbi za bugarski voz", dodaje.


Argentinski tandem za jači Milan! - Sportske.net\nItalijanski mediji prenose da bi na leto "Rosonere" trebalo da pojačaju dva argentinska fudbalera.\nVeć je poznat novi trener Milana?Milan će imati novog trenera, dva kandidata, pogađate šta je želja navijača?U Mančesteru nisu imali rešenja, evo kako je Konte preporodio Lukakua!Inter sutra Napolitancima krade i prvo veliko letnje pojačanje?Odavno nije bilo zanimljivije, trka za "Skudeto", Juventusov raspored najbolji, ali ima problem!\nMilan nije mnogo kupovao ove zime, više su prodavali, pa je zato jasno da će se narednog leta baciti u novi šoping.\nVeć se priča o brojnim igračima koji bi mogli da stignu na "San Siro", a prema poslednjim informacijama od leta će u dresu "Rosonera" igrati još makar dva argentinska fudbalera.\nTrenutno čast Argentine u Milanu brane Musaćo i Bilja, ali bi od leta mogli da im se pridruže talentovani Matijas Zaraćo i odlični vezista Udinezea Rodrigo De Paul.\nZaraća je Milan želeo i letos, kao i ove zime, ali nisu uspeli da postignu dogovor sa njegovim klubom Rasingom.\nMladi ofanzivac ima ugovor sa argentinskim klubom do leta 2023. godine, a Milan je sada spreman da plati 15 miliona evra za njegove usluge.\nČini se da bi ovaj transfer mogao da bude pomalo rizičan, kako se Zaraćo nije dokazao nigde osim u domovini, ali izgleda da će ići koracima gradskog rivala Intera, koji je tako doveo Lautara Martineza i to baš i Rasinga i napravio sjajan posao.\nŠto se tiče De Paula, činilo se da će među "Neroazure", ali mu je Kristijan Eriksen pokvario planove i ostao je u Udinama.\nRedovan je u reprezentaciji Argentine, pa je za očekivati da na leto konačno promeni sredinu, Milan bi da iskorsti situaciju i preseli ga u svoje redove.


Naš bronzani pokrovitelj kompanija P3 - BEST design WEEK\n1. 05. 2022. 1. 05. 2022.\nRazgovarali smo sa kompanijom P3 koja je na ovogodišnjem BEST design WEEK-u bronzani pokrovitelj.\nP3 svoju priču u Srbiji počinje 2006 godine, a našim klijentima pružamo usluge razvoja softvera, digitalnih servisa i IT rešenja.\nPodržavamo i osnažujemo klijente za izgradnju strukture održivog rasta i rada i pružamo end-to-end rešenja.\nS kim radi:\nRadimo unutar organizacija i timova na razvoju, implementaciji i praktičnoj primeni inovativnih rešenja složenih tehnoloških izazova. Naši klijenti su lideri sa stabilnim poslovanjem koji traže praktična i inovativna rešenja i imaju hrabrosti da dovedu spoljne stručnjake koji mogu pružiti dugoročnu vrednost njihovoj organizaciji.\nNaša sveža, inovativna primena najboljih tehničkih i menadžerskih praksi stvara prilagođena rešenja, ne samo na papiru vec i uz kontinuirano vođenje, sve dok se projekat ili proces ne implementira i dok se ne postigne krajnji cilj.\nSa našim pozitivnnim razmišljanjem i energičnim P3 duhom , mi smo preduzetnici unutar naše kompanije, a sve kako bi našim klijentima pomogli da podignu nivo svog poslovanja u smislu nesvakidašnjih ideja i snažne radne etike.


"Đilasova nervoza je sve primetnija ovih dana zbog istrage koju je Tužilaštvo pokrenulo u vezi sa trgovanjem sekundi njegovih firmi sa državnim televizijama RTS-om i Studijom B. Njegova nervoza je najbolji pokazatelj da je Đilas svestan da će teško objasniti kako je postao uspešan preduzetnik tek kada je ušao u Demokratsku stranku i dočeopao se državnih funkcija", rekao je Mirković.\nPredstavnici SNS su na konferenciji za medije na platou ispred Beogradjanke postavili džakove sa lažnim novcem, a Mirković je objasnio da oni simbolično predastavljaju deo para koje ima Dragan Djilas.\n"SNS je uverena da Beogradjani nisu naivni, niti pate od amnezija, niti mogu ovo nemo da posmatraju i da su sami svesni da je Đilas od jednog ne baš uspešnog preduzetnika postao jedan najbogatijih ljudi u ovom delu Evrope. Zbog ovakvih afera i sumnjivog poslovanja, Đilas, Jeremić, Obradović i ostali iz Saveza za Srbiju, ne zaslužuju da vode nijednu mesnu zajednicu, a kamoli Beograd i Srbiju", naveo je Mirković.\nUveren je da će SNS na sledećim izborima ponovo dobiti snažnu podršku gradjana, a SNS će, kaže, nakon izbora opravdati njihovo poverenje kao i do sada - otvaranjem novih fabrika, radnih mesta i povećanjem životnog standarda.\n"Uveren sam da će tužilac i državni organi u istrazi naći ono o čemu mi govorimo godinama unazad", rekao je Mirković.\n"Ako ne želi nama da odgovori, neka odgovori gradjanima Beograda i Srbije kako se za manje od 10 godina bavljenja politikom obogatio, i kako je od 74.000 evra prihoda, koliko je imao kada je ušao u politiku, uspeo da iz politike izađe sa 25 miliona evra prihoda u nekretninama", rekao je Mirković novinarima.


Darmanović: Posvećenost UN-a procesu pomirenja na Zapadnom Balkanu - CdM\nMinistar vanjskih poslova Srđan Darmanović primio je danas rezidentnu koordinatorku UN sistema Fionu Mekluni u oproštajnu posjetu i zahvalio joj na saradnji i posvećenosti koju je pokazala tokom svog mandata u Crnoj Gori, naročito u odnosu na razvoj UN sistema i ostvarenje ciljeva iz zajedničke razvojne agende.\nU tom pogledu je kazao da mnogi od ciljeva iz UN agende za 2030. godinu zapravo doprinose bržem napredovanju Crne Gore u pregovorima sa Evropskom unijom, kao strateški najvažnijem procesu kroz koji država prolazi, i da je ta podudarnost učinila da saradnja sa timom Ujedinjenih nacija u Crnoj Gori bude sadržajnija i kvalitetnija, saopšteno je iz Ministarstva vanjskih poslova.\n“Mekluni je zahvalila Darmanoviću na saradnji i podršci tokom mandata, saglasivši se sa ocjenama o kvalitetnoj sveukupnoj saradnji njenog tima sa institucijama u Crnoj Gori. Čestitala je na uspjesima koje Crna Gora postiže u pregovorima sa Evropskom unijom, posebno na otvaranju pregovaračkog poglavlja 8 posvećenog politici konkurencije”, navodi se u saopštenju.\nUpoznala je Darmanovića sa akcionim planom generalnog sekretara Ujedinjenih nacija za Zapadni Balkan kao i sa konceptom Fonda Ujedinjenih nacija za izgradnju mira. Saopštila je da bi kroz Fond za izgradnju mira bilo moguće osnažiti zajednički rad rezidentnih timova Ujedinjenih nacija i država u regionu Zapadnog Balkana na pitanjima od regionalnog značaja.\nMinistar je zahvalio rezidentnoj koordinatorki na posvećenosti Ujedinjenih nacija procesu pomirenja i izgradnje povjerenja na Zapadnom Balkanu, saopštivši da Crna Gora to veoma cijeni. U pogledu pomenutih inicijativa, saopštio je da će svi prijedlozi koji imaju za cilj osnaživanje regionalne saradnje uvijek naići na podršku u Crnoj Gori.\nTagsEU Fiona Mekluni Ministar vanjskih poslova Srđan Darmanović oproštajna posjeta UN\nBritanska ministarka: Crna Gora postigla najveći napredak na Zapadnom Balkanu


Zgrada danas predstavlja ne samo svedočanstvo razvoja Beogradske tvrđave već i razvoja službe zaštite kulturnog nasleđa, a za sve građane Beograda i njegove posetioce prepoznatljiv motiv u silueti Beograda\nPosle više decenija na zgradi Zavoda za zaštitu spomenika kulture grada Beograda počinje izvođenje radova na restauraciji fasada, saopšteno je iz ovog zavoda.\nGrad Beograd opredelio je 15 miliona dinara za izvođenje radova, prema Idejnom projektu restauracije fasada koji je izradio ovaj Zavod. Planirano je da radovi traju 90 kalendarskih dana.\nProjektom je predviđeno izvođenje radova na restauraciji fasada zgrade Zavoda u svemu prema postojećem stanju. To podrazumeva izvođenje radova na sanaciji zidnih površina od vlage, restauraciju postojećih malterisanih fasadnih površina, restauraciju postojećih drvenih elemenata i obloga fasade. Radovi na restauraciji fasada podrazumevaju izvođenje radova na restauraciji bočnog stepeništa od veštačkog kamena, kao i zamenu postojeće fasadne limarije novom uz restauraciju postojećih elemenata od livenog gvožđa na ulaznom platou, navodi se na sajtu Beo info.\nZgrada u kojoj se nalazi Zavod za zaštitu spomenika kulture grada Beograda podignuta je posle 1902, a pre 1904. godine, za potrebe Generalštaba srpske vojske. Imala je sve karakteristike javnih zdanja zidanih krajem 19. početkom 20. veka.\nZgrada danas predstavlja ne samo svedočanstvo razvoja Beogradske tvrđave već i razvoja službe zaštite kulturnog nasleđa, a za sve građane Beograda i njegove posetioce prepoznatljiv motiv u silueti Beograda.\nRadojičić: Kovid propusnice realnije od zabrane slavlja, osluškujemo mišljenje društva\nZgrada Zavoda za zaštitu spomenika kulture Beograda nalazi se pod zaštitom kao deo Beogradske tvrđave, kulturnog dobra od izuzetnog značaja za Republiku Srbiju.\n"Molitva" se vraća na Kalemegdan: Statua posvećena suprugu Katarine Branković, Urlihu Celjskom, opet će krasiti tvrđavu\nKinezi u Bloku 70 grade novi tržni centar! U njega se sele i zakupci iz izgorelog\nBeograd Kalemegdan Zavod za zaštitu spomenika kulture Beograda restauracija


Зелени Србије: Oни су прво људи, па онда азиланти | Zeleni Srbije\nZeleni Srbije, u vidu poslednjih događaja u Bogovađi i Obrenovcu, žele da skrenu pažnju na višemesečno onečovečenje azilanata od strane državnih institucija u Srbiji. Sa takvom slikom o ljudima u nevolji Zeleni se ne mogu saglasiti. Žalimo što su građani pod uticajem glasina i negativne medijske kampanje reagovali na način koji nije dostojan solidarnog duha Srbije. Posebno je teško razumeti da građani države koja je prošla kroz ratne nedaće i čijih je preko 2 miliona građana u nekom azilantskom statusu širom Evrope nisu solidarni sa ljudima u istim i sličnim nevoljama. Mi smatramo da to nije pravo lice srpskog naroda. Niz rasističkih i ksenofobičnih ispada građana poslednjih meseci direktna su posledica nebrige nadležnih institucija i sa njom u vezi medijske manipulacije.\nTražimo odgovornost nadležnih institucija koji su dozvolili da azilanti mesecima spavaju u šumi, u nečovečnim uslovima, koji su ih ostavili bez pomoći i na taj način doveli na ivicu egzistencijalne bede. Umesto da se skrene pažnja na tu činjenicu, u medijima se mesecima slala slika ljudi koji su navodni „kriminalci i provalnici“ i time se pravdala nebriga socijalnih službi.\nNajoštrije osuđujemo neodgovoran odnos predstavnika državne vlasti zbog toga što su bez prethodnog obaveštavanja i priprema građana naselja Ušća i Skele, i lokalne sampouprave doveli azilante u još jednu lošu situaciju. Ističemo da je prostor barake u okviru TENT-a u koji su nameravali da smeste ljude bez grejanja, vode i prozora i samim tim nedostojan i nehuman za život ljudi.\nZeleni Srbije pozdravljaju građansku odvažnost i toleranciju onih građana koji su tokom jučerašnjeg dana azilantima doneli jabuke i toplu ljudsku reč.\nPredlažemo da svaka opština u Srbije oformi centar za prihvatanje azilanata, da se oni solidarno raspoređuju u svim lokalnim samoupravama Srbije pogodnim za obezbeđenje prigodnih uslova za život. Takođe, da se u lokalnim zajednicama koje sada imaju azilante formiraju Saveti za azilante koji će činiti predstavnici mesnih zajednica, humanitarnih i drugih nevladinih organizacija, građana i opštinskih vlasti. Procedura prihvatanja azilanata mora da pođe od pripreme lokalnog stanovništva i pravovremenog informisanja javnosti.\nOznake: ljudska prava, azilanti, demokratija


SNS Surdulice: Kukavički napad Novice Tončeva na nas | VRANJENEWS\nSNS Surdulice: Kukavički napad Novice Tončeva na nas\n21.07.2020 18:39 » 18:40\nVranje/Surdulica - Opštinski odbor Srpske napredne stranke (SNS) u Surdulici saopštenjem za medije najoštrije je osudio, kako se kaže, "paranoične izjave Novice Tončeva" i u potpunosti odbacio "njegove besmislene navode da iza poslednjih događaja, u kojima je oštećena njegova imovina ili navodno ugrožena bezbednost, stoji lokalni odbor naprednjaka".\n- Novica Tončev, kao jedini i istinski gubitnik ovih izbora, koji je izbore izgubio kako na glasačkim mestima gde mu nedostaje više hiljada glasova, tako i svojim nečasnim, podlim i kukavičkim ponašanjem, pretnjama i odmazdom nakon završetka izbora, moraće jednom konačno da se suoči sa istinom, pravdom i željom građana Surdulice da ga više ne gledaju kako na najgori i najbahatiji mogući način vrši vlast u našoj opštini.\nPozivamo nadležne organe da u što hitnijem roku obelodane sve činjenice u vezi sa pomenutim slučajem i da svi vide kako Novica Tončev ne zna ništa drugo osim da vara i obmanjuje narod - navode u saopštenju surdulički naprednjaci.\nPortal direktno.rs objavio je u utorak Tončevljevu izjavu u kojoj je, prema pisanju tog medija, izneo sumnje na određene političke člinioce.\n- Sumnjam na lokalni SNS da tako pokazuje lojalnost predsedniku, jer su izgubili izbore u Surdulici.\nZabrinut sam za bezbednost svoje dece i svoje porodice - citirao je ovaj portal Tončevljevu izjavu.\nPosle incidenta u Nišu kada su izbušene gume na vozilu preduzeća Tončev gradnja u Surdulici, imovini ove firme, opet na vozilima, naneta je nova šteta, i to oštećenjem još jednog vozila koje koristi Novica Tončev, potpredsednik SPS-a, prvi surdulički socijalista i vlasnik Tončev gradnje.


SZO POZVALA NA MORATORIJUM NA TREĆU DOZU VAKCINE: Mnogo siromašnih država čeka na prvu dozu! Pomozimo da je i oni dobiju\nandrej mlakar\t 04.08.2021. 18:16h\nSvetska zdravstvena organizacija (SZO) pozvala je na moratorijum na treću dozu vakcine protiv kornavirusa, jer brojne siromašne države još uvek čekaju na prvu dozu. Više država uvodi treću dozu ili to planira, zbog čega je generalni direktor SZO Tedros Adanom Gebrejesus kritičan.\n"Države sa višim prihodima su razdelile 100 doza na 100 stanovnika", rekao je Tedros Adanom Gebrejesus\n"Sa druge strane države sa niskim prihodima podelile su 1,5 dozu na 100 ljudi, i njima nedostaju vakcine. Hitno trebamo preumerenje, da više vakcina dođe u države sa niži i ne u one sa višim prihodima", naglasio je on.\nSZO se zato zalaže da bi uveli moratorijum na treću dozu i to do kraja septembra , dokle ne bude vakcinisano 10 posto ljudi u svim državama na svetu, piše slovenački portal 24ur.\nU više država su se odlučili za treću dozu protiv COVID-19, zbog toga što imunitet sa vremenom opada i sa time žele da zaštite svoje stanovništvo, između ostalog za davanje treće doze odlučili su se Mađarska i Izrael, a u septembru slediće i Nemačka.\nAmerički farmaceutski gigant Fajzer i nemačka kompanija BioNTech prošlog meseca su obavestili, da će regulatore zamoliti za odobrenje treće doze vakcine protiv koronavirusa, koji bi povećao zaštitu vakcinisanih pred zarazom koronavirusom, a posebno pred novim verzijama.\nEvropska komisija je odobrila ugovor o nabavci vakcine protiv kronavirusa farmaceutske kompanije Novavaks u zadnjem kvartalu ove godine. Ugovor predviđa kupovinu do 100 milionadoza vakcine i mogućnost kupovine dodatnih 100 miliona doza. To je sedmi ugovor EU sa farmaceutskim kompanijama. Vakcinu Novavaksa mora inače još da odobri Evropska agencija za lekove EMA. Vakcina je od februara ove godine u procesu provere EME sa ciljem odobravanja njegove upotrebe na evropskom tržištu.\nEU je do sada zaključila ugovore o kupovini vakcine portiv COVID-19 sa kompanijama BionTech-Pfizer, Moderna, AstraZeneca, Janssen Pharmaceutica NV, Sanofi-GSK in CureVac. Vakcine prve četiri kompanije je EMA odobrila za upotrebu u EU. U toku su razgovori o zaključenju ugovora sa preduzećem Valneva.


Aplikacije pametnih telefona sada su oružje u međunarodnim sukobima | Ekspres.net\nR. E. / Wired / Foto: Shutterstock\nU ovo doba pametnih telefona, oni postaju geopolitičko bojno polje. Prošlog meseca 20 indijskih vojnika poginulo je u sukobu s kineskim trupama na spornoj himalajskoj granici, a u ponedeljak Ministarstvo za informacionu tehnologiju Republike Indije zabranilo je 59 mobilnih aplikacija kineskih proizvođača, zbog navodnog ugrožavanja sigurnosti i privatnosti podataka. Ova zabrana uključuje kinesku aplikaciju za slanje poruka WeChat i popularnu platformu za deljenje video sadražaja, TikTok.\nPovezane vesti - Za šaku kamena\nTikTok aplikacija je u Indiji preuzeta više od 600 miliona puta, prema podacima sajta Sensor Tower.\nZabranjujući ove aplikacije, Indija meša potrošače u globalni sukob sa kineskim tehnološkim sektorom, piše Wired.\nTrampova administracija uvela je trgovinske restrikcije za kineske tehnološke firme i investitore, navodeći kao razlog kršenje ljudskih prava i zloupotrebu američke intelektualne svojine od strane kineske vlade. To je ubedilo saveznike poput Australije i Japana da ne dozvole da im kineski Huawei obezbedi opremu za buduće 5G mobilne mreže, zbog bezbednosnih problema. Američki zakonodavci optužuju TikTok da je previše blizak kineskoj vladi, a mnogi advokati istražuju okolnosti pod kojima je TikTok otkupio američku aplikaciju Musical.ly.\nPovezane vesti - OVO JE KRAJ JEDNE ERE: Čuo se zadnji “beep” poslednjeg japanskog pejdžera\nNi jedan od ovih napada na kinesku tehnologiju do sada nije prouzrokovao neugodnosti prosečnom američkom korisniku, dok će mnogi korisnici pametnih telefona u Indiji teško moći da zaobiđu zabranu popularnih aplikacija.\nIako su kineske internet kompanije relativno slabo poznate u SAD-u ili Evropi, veoma su uspešne na ogromnom indijskom tržištu, koje predstavlja više od jedne trećine svetske populacije koja koristi internet.\nOd Google-a i Apple-a tražiće se da spreče korisnike u Indiji da preuzimaju ili ažuriraju zabranjene aplikacije. Takođe se očekuje se da će indijska vlada zatražiti od internet provajdera da blokiraju pristup zabranjenim platformama, stopirajući rad aplikacija koje su već preuzete. Ovakva taktika preslikava kineski sistem kontrole interneta, koji podrazumeva da vlasti kontrolišu dostupnost aplikacija i filtriraju internet saobraćaj.\nUčestalost korišćenja i uticaj kineskih internet kompanija već odavno brine indijske zvaničnike. 2017. godine, indijsko Ministarstvo za informacionu tehnologiju pokrenulo je istragu protiv UC Browser-a, nakon što je utvrđeno kršenje privatnosti. Google i Apple, na dve nedelje uklonili su TikTok iz svojih prodavnica, nakon što je sud u indijskoj državi Tamil Nadu zaključio da je ova aplikacija izložila decu neprikladnom sadržaju i potencijalnoj zloupotrebi.\n“Već dugo se raspravlja o nekima od ovih aplikacija”, kaže Tanvi Madan, autorka knjige o ulozi Kine u odnosima Indije i SAD. “Ova kriza na granici možda je bila prekretnica kad su u pitanju odluke o privatnosti i nacionalnoj bezbednosti, koje su već razmatrane.”\nPovezane vesti - PROCVAT NOVOG TRŽIŠTA: Sve veća potražnja za polovnim telefonima\nMadan kaže da sada čeka da vidi kako će Kina reagovati. Bilo bi manje smisleno za Kinu da, kao odmazdu zabrani indijske aplikacije, jer je Kina prihvatila strane tehnološke kompanije u manjoj meri nego Indija.\nKakva god reakcija bila, mnogi državljani Republike Indije biće sprečeni da komuniciraju i izražavaju se na način na koji su navikli, zbog geopolitičke strategije njihove vlade. Milioni TikTok korisnika moraće da se okrenu drugim servisima. Ljudi koji koriste WeChat moraće da pronađu druge načine da komuniciraju sa svojim prijateljima, porodicom i poslovnim saradnicima u Kini.\nPovezane vesti - KRAĐA PODATAKA Internet Explorer meka za hakere\n“To je cenzura”, kaže Grejem Vebster, saradnik u istraživačkom centru “New America” koji prati kinesku tehnološku politiku. Iako razume zabrinutost indijske vlade, smatra da je njihov postupak uznemirujući. “Ova odluka ograničava mogućnosti indijskih korisnika da pristupe i učestvuju u javnoj sferi”, kaže on.\nSAD kina Indija cenzura huawei tiktok WeChat smartphone


Volkswagen zaposlio ovce i magarce - Leutar.net\nVolkswagenova fabrika Chattanooga u SAD trenutno zapošljava 4000 ljudi i stado od 50 ovaca koje pomažu novom solarnom projektu kompanije.\nSistem od 9,5 megavata obezbeđuje 12,5 posto električnih potreba fabrike u periodu pune proizvodnje, zahvaljujući 33.600 solarnih modula raspoređenih na površini od 33 hektara uz fabriku.\nMeđutim, pitate se gde su u ovoj celoj priči ovce? Naime, solarnim farmama je potrebno čvrsto tlo, zbog čega erozije predstavljaju problem. Kako bi se taj proces sprečio, trava uveliko pomaže, ali ona treba da se održava kako ne bi izrasla preko solarnih ploča – to je posao ovaca.\n‘Prilagodljiva ispaša s ovcama je efikasan i isplativ način kontrole vegetacija i redukovanje rizika od erozije na solarnim postrojenjima velikih razmera. Ovce održavaju nisku travu kroz ispašu i gaženje, a solarni paneli ovcama pružaju hlad, smanjujući toplotni stres usred leta’, rekao je Loran Shallenberger, vođa projekta za regenerativnu energiju VW-a.\nIz Volkswagena navode da je važno da se za tu ulogu angažuju samo ovce jer koze, koje bi takođe mogle da održavaju travu, imaju tendenciju da skaču na solarne panele i žvaču žice. Međutim, ovce nisu jedine životinje koje imaju svoj zadatak u Chattanoogi. Naime, VW takođe ‘zapošljava’ nekoliko magaraca ‘spasilaca’, čiji zadatak je da ovce upozoravaju na bilo kakve pretnje divljine.\n‘Solarni park je još jedan dokaz Volkswagenove svetske predanosti zaštiti okoline. Znajući da proizvodimo obnovljivu energiju koju održavamo održivijim rešenjima poput ovaca, ova inicijativa je primer za druge velike fabrike u SAD-u’, rekao je Tom du Plessis, izvršni direktor operacija u fabrici.


"Beograd i Priština u rješavanju kosovskog problema da se posluže primjerom Sjeverne Makedonije" - BIGportal.ba\n“Beograd i Priština u rješavanju kosovskog problema da se posluže primjerom Sjeverne Makedonije”\nMaj 9, 2019 056\nMetju Palmer izjavio je da bi Beograd i Priština u rešavanju kosovskog problema mogli da se posluže primerom Severne Makedonije.\n“Cilj SAD, EU i zemalja regiona je isti – napredak, dok s druge strane ruskom uticaju više odgovara da u ovim zemljama vlada korupcija i nesređeno stanje. Na primeru Severne Makedonije najbolje je vidljivo kako se odupreti negativnom uticaju, preuzeti odgovornost i okončati stagnaciju, što je i recept koji mogu primeniti i Srbija i Kosovo”, kazao je zamenik pomoćnika američkog državnog sekretara u intervjuu za Radio slobodna Evropa (RSE).\nNa pitanje da li postoji jedinstvena politika SAD i EU kada je u pitanju region Zapadnog Balkana, Palmer je odgovorio da se tu apsolutno ništa nije promenilo.\n“Kao i prethodnih četvrt veka, naš je cilj kada je u pitanju zapadni Balkan…da pomognemo ovom regionu da se pomeri dalje ka zapadnim integracijama i EU, da zajednički pomognemo državama zapadnog Balkana da uspešno sprovedu ključni set reformi i promena koje će im pomoći na putu ka evroatlantskim integracijama…”, istakao je Palmer.\nPalmer, međutim, smatra da bi Rusija “možda više volela da vidi region koji je podijeljen, frakcionisan, u kojem vladaju tenzije”.\n“Na svu sreću, vizija koju dele SAD i Evropska unija je ista kao i vizija samih zemalja zapadnog Balkana, koje žele uspeh i put napred. Ali, Rusi će, naravno, nastaviti sa svojim delovanjem kao i do sada, i sa svojim negativnim uticajem, što smo imali priliku da vidimo kada je reč o Prespanskom sporazumu”, tvrdi on.


Razgovarajmo sa decom o upotrebi medija – Medijska i informaciona pismenost\nTemi prekomerne upotrebe medija treba prići mudro. Postoje različita istraživanja, a često kontroverzna i kontradiktorna, koja navode povezanost između izlaganja medija i psiho-fizičkog razvoja deteta. Na primer, neka istraživanja potvrđuju povezanost između značajnog vremena koje dete provede gledajući televiziju i usporenog razvoj govora (1, 2, 3). Drugi primer jeste mit koji postoji već dugo među opštom populacijom, a to je da će dete koje provodi puno vremena uz ekran „pokvariti oči“, što su neka istraživanja povezala, ali ne i dokazala da je konkretno digitalni medij jedini uzrok dioptrije (1). Slična je situacija i sa temom značajnog izlaganja nasilnim igricama i nasilnim ponašanjem kod deteta, koja su malo potvrđivala tezu, a malo je opovrgavala (1, 2). Novija istraživanja društvenih mreža nalazila su povezanost između aksioznosti i depresija među mladima, teškim korisnicima društvenih mreža (1, 2, 3). Sa sasvim druge strane, postoje istraživanja koja su isticala blagodeti novih i starih medija (1, 2).\nVažan zadatak koji ističe medicinska struka a na kojoj insistira još i pedagoška, psihološka i komunikološka, jeste roditeljska uključenost u dečije korišćenje uređaja i roditeljska medijacija u tome. Ovo potiče od stava da nije dovoljno ograničiti količinu koju dete provede uz medije, već da je naročito važno (ili čak važnije) pratiti kvalitet sadržaja kojim se dete izlaže i način na koji ono koristi digitalne medije.\nPrevious PostPrevious Razgovarajmo sa decom o štetnom sadržaju\nNext PostNext Novi TV serijal o deci i medijima


Međunarodni prevoz robe u Kaliforniju - Prevoz robe\nSavezna država Kalifornija je još jedna zemlja sa čijim agencijama naša firma neguje dugogodišnje partnerske odnose. Kalifornija se izdvaja po svojoj ekonomskoj moći koja je na području SAD dominantna. Ono što je prednost našeg tima su sjani odnosi i visoki standardi koje je naša logistika uspostavila, a na osnovu kojih garantujemo minimalni rok isporuke pošiljke po najnižim cenama u regionu.\nPrevoz robe iz Amerike, ali i prevoz robe u Ameriku za nas nije velilki izazov jer na svakodnevnom nivou sarađujemo sa klijentima koji su nam ukazali poverenje i za koje obavljamo ovaj posao na najkvalitetniji način. U skladu sa osetljivošću robe i najpraktičnijim vidom organizacije u dogovoru sa našim timom možete se odlučiti između dve opcije: avio prevoz robe u Kaliforniju (kao i iz Kalifornije) kao i za kontejnerski prevoz robe u Kaliforniju.\nUkoliko se rešite za opciju kontejnerskog prevoza robe, na raspolaganju vam je zbirni transport robe (LCL) i transport robe punih kontejnera (FCL). Zbirni transport robe je preporuka naše kompanije za sve klijente kojima je prioritet cena usluge jer na ovaj način niste u obavezi da ispunite nikakv minimum robe.\nOd dodatnih usluga izdvajamo skladištenje vaše robe u našem magacinskom prostoru, ali i u skladišnim prostorima širom sveta sa kojima imamo partnerske odnose. Pored toga, možete nam poveriti i pripremu dozvola i dokumentacije kao i obavljanje carinskih procedura i špediterskih radnji.\nKada se vaša roba prevozi, imamo na umu da Vam je sigurnost onoga što ste nam poverili na prvom mestu. Iz tog razloga se potpisuje ugovor koji ima pravnu snagu i koji garantuje da će naša usluga biti obavljena na najkvalitetniji moguć način. U slučaju da želite da dodatno osigurate vašu robu, to možete da učinite sa jednom od osiguravajućih kuća sa kojima blisko sarađujemo.\nZa sva dodatna pitanja i ostvarivanje saradnje, možete nam se obratiti putem mejla ili kontakt telefona.


Dobre vesti RFZO: Svaka druga dama postala je mama - Bizlife.rs\nDobre vesti RFZO: Svaka druga dama postala je mama\n15:16 Beograd, 25/01/2017\nViše od polovine žena koje su tokom marta i aprila obavile vantelesnu oplodnju u privatnoj klinici SBG „Jevremova“ o trošku RFZO postale su mame. Od 67 pacijentkinja koje su prošle kroz program, njih 36 je začelo i iznelo trudnoću do kraja, a „Jevremova“ je tako postala bogatija za 45 beba među kojima je i 9 parova blizanaca.\n„Već više od 25 godina svoje znanje stavljamo u službu reproduktivnog zdravlja i borbe za potomstvo, a saradnja sa RFZO je još jedan način da damo svoj doprinos dolasku što većeg broja beba na svet. I posle toliko vremena i dalje je svaka klinički potvrđena trudnoća za nas velika radost, a uspešno izneta trudnoća potvrda svih naših zalaganja. Hvala parovima koji su se odlučili da poverenje poklone baš nama. Prošlog meseca obavili smo i poslednje postupke IVF procedura, pa verujemo da će lepih vesti u narednim mesecima biti još više, rekla je dr Ana Crnobarić – Obradović, direktorka „Jevremove“.\nDr Crnobarić-Obradović navodi da je SBG „Jevremova “ tokom 2016. obavila 431 postupak vantelesne oplodnje u okviru sistema RFZO i da će se do septembra znati ukupan broj ostvarenih trudnoća.\n„Saradnja privatnog i državnog sektora najbolji je način da udruženim snagama pomognemo brojnim parovima da postanu roditelji. Uključenje privatnih klinika u sistem RFZO značajno rasterećuje državni sistem, i mnogim parovima pruža priliku da ne budu samo brojevi na dugim listama čekanja za IVF u državnim klinikama“, navodi dr Crnobarić-Obradović.\nDobri rezultati, ali i uspešna sarandnja biće nastavljena i u ovoj godini jer je „Jevremova“ potpisala ugovor za postupke vantelesne oplodnje preko RFZO i u 2017. Za sada je 101 pacijenktinja iz sistema RFZO odlučila da postupak oplodnje u ovoj godini vodi iskusni lekarski tim iz „Jevremove“.\nZa više od četvrt veka koliko postoji, u „Jevremovoj“ je začeto preko 5 hiljada dece koja su usrećila brojne porodice i doprinela podmlađivanju demografske slike Srbije.\nvantelesna oplodnja RFZO


CM: “Nestašno dete” Evropske unije\nDa li je izlazak Mađarske iz Evropskog parlamenta početak kraja EU?\nNovinar i analitičar Cvijetin Milivojević otkrio je za 24sedam kakve posledice bi mogla da imaju trenutna previranja u evropskoj političkoj zajednici\nOd početka pandemije koronavirusa Evropska unija se nije pokazala u najboljem svetlu. Prvo su pojedinačne države počele da zatvaru svoje granice, kršeći Šengenski sporazum, da bi se u poslednjih nekoliko nedelja pokazalo da se nisu proslavili ni u sprovođenju plana vakcinacije, na šta su se neke zemlje članice javno žalile. Poslednji potez koji je uzdrmao ovu evropsku zajednicu jeste odluka Viktora Orbana da Fides napusti Evropsku narodnu partiju (EPP). Članovi EPP već su planirali da isključe vladajuću mađarsku stranku iz svoje grupe, ali premijer ove zemlje nije dozvolio da se to desi i Fides je svojevoljno istupio iz EPP.\nNovinar i analitičar Cvijetin Milivojević otkrio je za 24sedam šta izlazak Fidesa iz Evropske narodne partije znači za EU, koliko je ovaj potez Mađarske opasan, kao i koliko je ozbiljna situacija nastala zbog toga što su zemlje članice izrazito nezadovoljne Kovaks programom vakcinacije.\n– Mađarska ima jednu specifičnu poziciju u okviru Evropske unije – ona je jedna od onih zemalja iz istočnog bloka koje su znale da na pragmatičan način iskoriste svoj ulazak u EU. Ona se nije odrekla državnog suvereniteta, a od Evropske unije uzela je ono što nije imala – to se pre svega odnosi na materijalne resurse i slobodno tržište. Od dolaska Orbana na vlast Mađarska maksimalno koristi sve ono što EU nije zabranila svojim zemljama članicama. To je je neka vrsta igre na ivici žileta, koja je bila primetna u politici EU prema migrantima, a sada se vidi u događajima koji se tiču borbe protiv korone. Mađarska je faktički prva zemlja Evropske unije koja je krenula u masovnu vakcinaciju svog stanovništva kineskim i ruskim vakcinama uprkos Kovaks programu. Ona je zemlja koja ne čeka da se na nivou 27 članica donese odluka, pa da se ta odluka poštuje dok istvoremeno njeni građani trpe – rekao nam je Milivojević i dodao:\n– Sa druge strane, priča o nekoj vrsti jedinstva, političke sinhronizovanosti Evropske narodne partije kao grupacije, koja se može čuti poslednjih godina, uvek je bila na neki način pomalo nategnuta. To nisu stranke koje su srodne da bi mogle da čine jednu vrstu evropskog narodnog jedinstva. To su stranke koje su, pre svega, nacionalne, to jest nacionalističke političke stranke, koje su egoistične u nacionalnom i državnom smislu, i stranke od kojih gotovo nijedna sem nemačkih demohrišćana zapravo ne priznaje prioritet EU u odnosu svoju matičnu državu. Demohrišćani su izuzetak jer su oni u ovom trenutku, izlaskom Velike Britanije, najmoćnija zemlja Evropske unije. Zato njima odgovara ta vrsta jednog jedinstva u kom oni arbitriraju kao predstavnici stranke koja dolazi iz vodeće države EU. U tom smislu ne iznenađuje činjenica što su Mađari prvi “povukli nogu”. Oni su, u pravom smislu te reči, iskoristili za svoje potrebe sve ono što su maksimalno mogli da iskoriste, za razliku od nekih drugih zemalja iz istočnog bloka, koje su često na svoju štetu činile ustupke. Dobar primer za to je Bugarska, koja je odustala od izgradnje Južnog toka nakon primedbi iz Brisela, dok Nemačka kao najveća zemlja EU bez problema, uprkos sankcijama koje je Evropska unija uvela Rusiji, nastavlja sa izgradnjom Severnog toka, jer to njoj odgovara. Mađari su upravo ta vrsta izuzetka i primera u kom pravcu će se odvojati procesi u Evropskoj unuji, to jest nagoveštaj povratka suvereniteta pojedinih zemalja članica koje su potisnule svoje ja radi EU. Druga stvar koja je bitna jeste činjenica da će mnoge procese te vrste ubrzati ono što se desilo tokom pandemije koronavirusa. Prvi potez zemalja članica Evropske unije, čak i zemalja članica koje su potpisnice Šengenskog sporazuma, bile su akcije kojima je srušen taj sporazum. On funkcioniše na principu otvorenih granica i slobodi kretanja robe i kapitala unutar EU. Sve zemlje, počev od Italije, brzo su aktivirale svoje već zarđale rampe i srušene granične prelaze. I verujem da će i po završetku pandemije te granice ponovo funkcionisati i između samih zemalja Evropske unije.\nPovlačenjem Mađarske iz EPP, ova stranka ostaje bez određenog broja članova, pa se postavlja pitanje kako će se nedostatak poslanika nadomestiti.\n– Ne znam kako će se to razrešiti u tehničkom smislu, ali smatram da je to proces povratka onome što je bila asimetrična grupacija stranaka. Mi smo i pre konstituisanja Evropske zajednice u Evropsku uniju imali na nivou Evrope takozvane partijske internacionale. One su funkcionisale po principu uzajamne ideološke solidarnosti, a nikako kao zajednica stranaka po svaku cenu, kao u ovom slučaju Evropske narodne partije, koje čine jedan poslanički klub unutar Evropskog parlamenta, koji je prisiljen da glasa u skladu sa onim što se zove partijska disciplina. Vi dolazite kao član Evropske narodne partije iz Mađarske, Nemačke, Francuske, Portugalije i imali biste obavezu da glasate za iste odluke i istu politiku, što je zaista neprirodna situacija, jer je Evropska unija u ovom trenutku konfederacija. Zato je ovo iskakanje Mađarske očekivano i to je put kojim će, prema mom viđenju, dalje funkcionisati evropska grupacija koja se zove Ervopska narodna partija. Iako se govori o jedinstvu, teško da, na primer, Francuska može pomiriti svoje interese sa interesima Nemačke. Mogu Makron i Angela Merkel, ili njihovi prethodnici, da se zaklinju u genijalnu ideju da su Nemci i Francuzi, posle dva svetska rata u kojima su nasmrt ratovali, postali najveći prijatelji, ali to nije tako. Niti Nemačka vidi u Franuskoj najvećeg prijatelja, niti Francuzi u Nemcima. Zato bi najlogičnije bilo da postoji mnogo više autonomije i da se uvažavaju predstavnici pojedinih država, to jest da se vidi da iz neke države predstavnik može da bude i socijalista, iz neke mogu da budu radikalni desničari i tako dalje. Ovaj način konfederisanja nečega što se zove politička partija, koja treba da se ravna po nekoj vrsti ideologije i koja je autohtona za svaku zemlju pojedinačno, trebalo bi da bude napušten ukoliko se zaista želi da Evropska unija bude onakva kakva je zamišljena – kazao je on.\nIpak, Milivojević smatra da ovaj potez Mađarske nije ništa više od uobičajene demonstracije suvereniteta ove zemlje i da ne postoji mogućnost da je bilo koji od dosadašnjih njenih poteza, pa ni ovaj, signal njene želje da napusti Evropsku uniju.\n– Ja mislim da je gospodin Orban jedan vrlo pragmatičan političar. Dok god njemu Evropska unija dopušta da solira, jer Mađarska solira u mnogo čemu, i dok god se to ne sankcioniše, on će i solirati. Tamo gde je interes Mađarske da podrži recimo većinu u okviru Evropske narodne parije, ona će je podržavati, što neće biti slučaj ukoliko joj nešto ne odgovara. Dobar pokazatelj za to je migrantska kriza. Mađarska je bila jedna vrsta “nestašnog deteta” unutar Evropske unije. Ona se prva usprotivila migrantskoj politici Angele Merkel i prva je prepoznala u tome jednu vrstu licemerja. Bilo je jasno da je Nemačka zagovornik politike puštanja svih migranata samo do onog trenutka dok ne dođe do magične brojke od dva miliona migranata, koliko je Nemačkoj u tom trenutku bilo neophodno te proste radne snage u njenoj privredi. Tada je Nemačka pokazala svoje licemerje zatvorivši sebe, a onda je terala i susedne zemlje da zatvaraju granice i onda smo došli u situaciju da je EU zatvorila sebe u odnosu na ostatak Evrope. Mađarskoj nije u interesu da izlazi iz Evropske unije, jer ona je ona faktički jedina zemlja EU koja ima svoj identitet u okviru nje, ako se izuzmu Nemačka i Francuska, koje su najmoćnije zemlje članice. Mađarska to jasno i pokazuje i za sada nije ograničena u tome – objasnio je on.\nEvropska unija je glasne kritike zbog Kovaksa, programa za distribuciju vakcina, koji se pokazao kao nedelotvoran, dobila od Španije, koja je ozbiljno pogođena pandemijom, i od Hrvatske, koja se plaši trećeg talasa, a obe su u početku, zajedno sa ostalim zemljama članicama, bile za primenu ove strategije.\n– Sve zemlje članice su se, makar javno, zaklinjale u Evropsku uniju do trenutka dok neka opasnost nije zakucala na njihova vrata. Tog trenutka je pogaženo sve ono što jesu principi na kojima je nastajala Evropska unija posle Drugog svetskog rata naovamo, računajući i Šengen. To što se sada čuje iz Španije i Hrvatske čuje se iz još nekih zemalja, dakle – niko nije zadovoljan programom Kovaks, to jest načinom distribucije vakcina, načinom na koji se neke velike, moćnije, bogatije zemlje ponašaju egoistično, kupuju više vakcina nego što im je potrebno, uzimaju više vakcina nego što im je potrebno, dok one manje zemlje imaju probleme. Istovremeno, Evropska unija kao centralna administracija nametnula je jedan nonsens koji je prvi prekršio Orban – da moraju da se uzimaju vakcine iz Kovaks programa, a da njih istovremeno nema, dok na tržištu postoje druge vakcine, pa vi zbog lojalnosti takozvanoj administraciji EU u Briselu ne bi trebalo da ih kupite. I kako će onda, na primer, Hrvatska, koja je članica Evropske unije, da objasni svojim građanima, da se u Srbiji, koja je izvan EU, ljudi vakcinišu, dok kod njih nema dovoljno vakcina. Očekivati da pojedine zemlje ćute o tome bilo bi potpuno neopravdano. Na kraju krajeva, Mađarska može biti jedan dobar primer kako bi trebalo da se ponašaju ostale članice Evropske unije koje nisu njeni lideri – zaključio je Milivojević.\nVelika Britanija nije kriva za previranja\nKako je Velika Britanija prva država koja je izrazila opšte nezadovoljstvo članstvom u Evropskoj uniji, mnogi su smatrali da je izlaskom iz nje podstakla druge države da ustanu i zahtevaju svoja prava ili da javno kritikuju njene odluke, pa čak i da razmatraju napuštanje EU, ali Cvijetin Milivojević ne veruje u to.\n– Izlasku Velike Britanije iz EU najviše su se, po mom mišljenju, obradovali Nemci, jer su oni definitivno postali lider. Nemačkoj je, kao zemlji koja je povela dva svetska rata i izgubila ih i počinila to što je počinila u dva svetska rata, za vek vekova zabranjeno da ima taj “zlatni glas” u Savetu bezbednosti Ujedinjenih nacija, mislim na pravo veta, i ona sad pokušava da to nadomesti snagom nespornog lidera Evropske unije, što je postala izlaskom Velike Britanije iz nje. Verovatno su se izlasku Velike Britanije obradovali i Francuzi, jer je Francuska sada postala nezaobilazan partner Nemačke u komandovanju Evropskom unijom. Što se tiče ostalih zemalja, ima onih koje su bile za tu opciju i onih koje nisu. Britanija je, na neki način, kontinent za sebe i to je uvek bila. Jasno je da je ona uspomena na onu veliku kolonijalnu silu, ali ona je kontinent za sebe. Neki se šale sa tim, ali ako vi imate pravo, makar i na nivou uspomene ili memorijala, da kažete da je engleska kraljica istovremeno i suvern Australije i Kanade ili nekih bivših kolonija iz Afrike i Azije, to je sasvim dovoljno da se Britanija oseća kao zemlja koja ima samopoštovanje. Ona ni u ekonomskom smislu neće nešto puno da izgubi izlaskom iz EU. Ona će svoj ekonomski promet verovatno nadomestiti okretanjem više prema Sjedinjenim Američkim Državama i nekim drugim zemljama – objasnio je Milivojević za 24sedam. (www.24sedam.rs, Vladimir Tanacković, 4.3.2021)\nОбјавио cvijetin у 01:53


Nemanja Đorđević : Nova Iskra : Nova Iskra\nProgramski direktor za obrazovanje - Inicijativa „Digitalna Srbija“\nRukovodi programima Inicijative „Digitalna Srbija“ u oblasti neformalnog i formalnog obrazovanja na svim nivoima. Ova neprofitna organizacija, koja trenutno okuplja 25 organizacija i kompanija iz najrazličitijih privrednih sektora, zalaže se za digitalnu transformaciju naše zemlje, a u obrazovanju vidi ključnu i povezujuću silu koja će obezbediti da se celokupno društvo razvija na savremenim znanjima i veštinama.\nNa početku svoje karijere, Nemanja je rukovodio seminarom matematike i međunarodnim programima u Istraživačkoj stanici Petnica, koordinirao programom beogradskog Festivala nauke i projektom Noć istraživača. Nakon toga, radio je u kabinetu ministra prosvete Srđana Verbića kao posebni savetnik zadužen za inovacije, a 2015. izabran je na konkursu za direktora Centra za promociju nauke. Posebno je ponosan na mrežu naučnih klubova koji su tokom njegovog mandata otvoreni u 13 gradova širom Srbije i koji rade i danas.\nNeposredno pre nego što se pridružio timu Inicijative „Digitalna Srbija“, osnovao je Legal Tech startap koji se bavio razvijanjem softvera za notarizaciju dokumenta na daljinu. Pored toga, Nemanja je autor Parka nauke na Adi Ciganliji, prvog takvog projekta u Srbiji, kao i interaktivne stalne naučne postavke u Muzeju nauke i tehnike u Beogradu.


Predsednik Policijskog sindikata Srbije Veljko Mijailović i direktor marketinga kompanije DIS Stefan Čvorović, potpisali su danas Ugovor o saradnji koji omogućava svim članovima ovog sindikata korišćenje mnogobrojnih benefita u marketima omiljenog domaćeg trgovinskog lanca\n- Policija je jedan od najbitnijih temelja svakog društva i institucija bez koje nijedna država ne može da funkcioniše niti postoji. Ljudi koji su zaposleni u Policiji imaju jedno od najbitnijih i najodgovornijih zaduženja za celokupnu zajednicu – i to po cenu sopstvene bezbednosti i sopstvenog života. Zbog toga smo osetili potrebu da pokažemo solidarnost, olakšamo im i unapredimo barem deo svakodnevice. Na ovaj način želeli smo da iskažemo zahvalnost i još jednom pokažemo da smo kompanija koja ceni rad i trud službi koje stvaraju sigurnost naše zemlje. Nakon Ugovora o saradnji koji smo potpisali sa Poštom Srbije, a sada i Policijskim sindikatom Srbije, želimo da nastavimo istim putem, jer je DIS kuća za sve nas, rekao je Stefan Čvorović, direktor marketinga kompanije DIS.\nprivreda trgovina Sindikati Trgovinski lanac promo


Zenit i Lube u finalu Lige šampiona – Odbojka Crna Gora – Volleyball Montenegro\nLiga šampiona 11/04/2019 11/04/2019 157 views\nOdbojkaši Zenita plasirali su se u finale Lige šampiona pobjedom nad Peruđom posle preokreta rezultatom 3:1 u drugoj utakmici polufinala.\nAktuelni šampion Evrope je u reprizi finala od prije dvije godine slavio sa 22:25, 25:23, 25:23, 26:24, posle dva sata i dva minuta igre.\nPrvi set je počeo vođstvom domaćina 10:6, ali je u narednih nekoliko poena uslijedio preokreta zahvaljujući servisima Vilfreda Leona i napadima Aleksandra Atanasijevića. Peruđa je tako stekla tri poena prednosti, da bi u završnici došlo do neizvjesne borbe, a tada je Filipo Lanca inicirao nove brejk poene i doveo Peruđu na prag osvajanja prvog seta. Odluka je pala servis greškom Ervina Engapeta.\nI drugi set je rešen u samoj završnici, posle vođstva Peruđe 22:21 i tri nerealizovana napada Leona, Engapet napadom i greška Atanasijevića donijeli su dvije vezane set lopte domaćinu, a Met Anderson je bio zaslužan za izjednačenje. Tokom cijelog trećeg seta vodila je ekipa Zenita, u završnici je bilo i 22:18, da bi blokovi Atanasijevića na Engapetu doprinijeli drami. Ipak, probuđeni Maksim Mihajlov i Atrjom Volvič su poenima iz napada donijeli vođstvo Zenitu i doveli giganta iz Kazanja na set od finala.\nDo sredine četvrtog perioda, Peruđa je čak i vodila, Atanasijević je ‚vukao‘ svoju ekipu, pa je čak i uz De Čeka spasao dvije vezane meč lopte domaćina. Međutim, posle 24:24, Zenit je osvojio naredna dva poena i izborio osmo finale Lige šampiona u istoriji, a peto zaredom.\nNajbolji u trijumfu Zenita bio je Mihajlov sa 17, Engapet je dodao 14, a Anderson 13.\nKod Peruđe se istakao Atanasijević sa 24 poena, uz 67 odsto realizacije napada, dok je Leon dodao 18, uz 10 servis grešaka. Drugi srpski odbojkaš Marko Podraščanin utakmicu je završio sa 11 poena.\nZenit će se za petu uzastopnu titulu šampiona ‚Starog kontinenta‘, a sedmu ukupno, boriti sa pobjednikom Lube, 18. maja u Berlinu.\nOdbojkaši Lubea rutinski su izborili mjesto u finalu Lige šampiona, pošto su u revanšu sa 3:0 savladali na svom terenu SKRA Belhatov.\nTim iz Ćivitanove je u tom duelu slavio sa 25:15, 25:20, 27:25, posle jednog sata i 16 minuta igre i tako obezbijedio reprizu prošlogodišnjeg finala elitnog takmičenja.\nLube je u prvom susretu protiv SKRA slavio takođe u tri seta, a u drugom nije dozvolio rivalu ni da mu priprijeti.\nPobjednički tim je predvodio Osmani Huantorena sa 12 poena, Joandi Leal je dodao 11, a srpski odbojkaš Dragan Stanković deset.\nNa drugoj strani, dvocifreni učinak imao je samo Marijuš Vlazue sa 11 poena, dok je Milan Katić utakmicu završio sa četiri poena.\nFinale Lige šampiona na programu je 18. maja u Berlinu, Zenit će se boriti za petu uzastopnu titulu, a sedmu ukupno, dok će Lube juriti svoj drugi trofej u elitnom takmičenju, prvi od 2002. godine.\nI liga (ž): Luka Bar i Morača povele trku u polufinalnoj seriji play offa


Grad donirao Zdravstvenom centru još jedno sanitetsko vozilo - Užicka Republika Press\nGrad donirao Zdravstvenom centru još jedno sanitetsko vozilo\nGradonačelnica Užica dr Jelena Raković Radivojević uručila je direktoru Zdravstvenog centra Užice ključeve novog sanitetskog vozila vrednog 4,7 miliona dinara. To je, po njenim rečima, nastavak aktivnosti na podizanju kvaliteta zdravstvenih usluga.\n“Na vrhu naše liste prioriteta je briga o zdravlju naših sugrađana, odnosno očuvanje javnog zdravlja. I ova donacija primer je da grad Užice misli na svoje građane. Novo vozilo olakšaće rad ekipama Službe Hitne pomoći koje su danonoćno na terenu, ali i samim pacijentima. Svi zajedno želimo da pokušamo u godinama koje su pred nama nivo zdravstvenih usluga da podignemo na što veći nivo i iz tog razloga sa nestrpljenjem očekujemo rekonstrukciju i dogradnju Opšte bolnice Užice. Iz budžeta Grada je u projektno tehničku dokumentaciju uloženo 100 miliona dinara, dokumentacija je prošla revizionu komisiju i očekujemo da ćemo uslove i dozvolu za prvu fazu građevinskih radova dobiti do kraja godine. Rekonstrukcija će ići fazno, jer važno je da i za vreme realizacije projekta drugi deo bolnice funkcioniše normalno. Ponosni smo što će jedan ovako veliki kapitalni projekat, vrednosti preko 30 miliona evra, biti urađen u našem gradu”.\nUz zahvalnost Gradu i gradskom rukovodstvu na ovoj donaciji, direktor Zdravstvenog centra Užice dr Miloš Božović takođe je naglasio ogroman značaj rekonstrukcije Opšte bolnice, koja je izgrađena 1988. godine. On je podsetio i na značaj opreme vredne više od 4 miliona evra koja je u Zdravstveni centar stigla u poslednje dve godine i najavio da uskoro možemo očekivati i novu opremu. Dodaje i da je zahvaljujući podršci lokalne samouprave na viši stepen podignut nivo zdravstvenih usluga.\n“Dobili smo potpuno opremljeno vozilo za potrebe hitne službe i za transport pacijenata. Kupovina novog auta, znači bolju bezbednost za pacijente i osoblje, pravovremene intervencije i trasporte. Siguran sam da ćemo zajedničkim snagama i uz podršku države kroz par godina dobiti jedan od najsavremenijih Zdravstvenih centara u Srbiji”.\nZa opremu, vozila, rad lekara specijalista i učešće u više projekata zajedno sa ministarstvima je u prošloj godini iz budžeta Grada opredeljeno oko 12 miliona dinara. Još oko 13 miliona dinara izdvojeno je za potrebe opremanja kovid bolnice u Krčagovu i nabavku sredstava za dezinfekciju.\nGradski bazen u Užicu nastavlja sa radom\nJP “Veliki park” obaveštava građane da od srede 22. septembra 2021. godine, Gradski bazen u Užicu koji je privremeno bio zatvoren zbog redovnog godišnjeg čišćenja, zamene vode i p...\nGrad Užice poslednjih godina značajna sredstva ulaže u izgradnju i rekonstrukciju objekata zdravstvene zaštite na svom području, u nameri da svim žiteljima i korisnicima zdravstvenih u...\nPočinje rekonstrukcija Jug Bogdanove ulice\nSutra, 16. avgusta, počinju radovi na rekonstrukciji ulice Jug Bogdanova od raskrsnice sa ulicom Milovana Glišića do raskrsnice sa ulicom Kneza Mihajla. Planirani rok završetka je 45 dan...


MINIMALNE ZIMSKE TEMPERATURE su važne kako zbog izmrzavanja izdanaka maline, tako i određivanja da li se one mogu uspešno uzgajati na određenoj lokaciji.\nOvo je drugi vrlo važan faktor koji, specifično, treba uzeti u razmatranje prilikom ocene mesta za sadnju maline dvogodišnjeg tipa, posebno novih kultivara, odnosno za vreme njihovog uzgoja. Izdržljivost sorte maline dvogodišnjeg tipa na hladnoću posebno je važna u područjima lociranim na većim nadmorskim visinama, gde danas ima jako puno proizvodnje. Malinari danas sade malinu gde je pre nezamislivo bilo da se ona uzgaja zbog nadmorske visine.\nMaline ljetnog ili dvogodišnjeg tipa tolerišu zimske temperature i do -34,4 °C, ili niže kada je biljka potpuno izdržljiva ili aklimatizovana, a to znači na vreme se pripremila za zimsko mirovanje i dostigla isto u potpunosti. Izdanci sorti maline dvogodišnjeg tipa najčešće dožive povredu tokom zima sa promenjivim temperaturama (smena perioda toplog i hladnog vremena), i to je vrlo čest slučaj u proizvodnji, posebno kada izdanci nisu pravilno pripremljeni za period mirovanja.\nTakođe, na određenim lokacijima nekih sezona temperature krajem zime mogu biti dosta niže u poređenju sa onim sredinom iste. Nije neuobičajeno da na samom početku zime dođe do izrazito niskih temperatura koje se onda ne ponove tokom njenog čitavog perioda. Može se desiti da tokom određenih sezona u periodu zime izostanu minimalne niske temperature, ili većina bude iznad proseka i uobičajenog, što dovodi do nepravilnog ispunjavanja sati hladnoće s jedne strane, a sa druge pogoduje masovnijem prezimljavanju određenih štetočina i bolesti.\nSve navedeno malinar mora uzeti u obzir, jer od toga zavisi uspeh njegove proizvodnje. Kako će on znati kolike su vrednosti temperature? Jednostavno, ako prati podatke sa meteo stanica kojim je pokriveno sada svako malinarsko područje u Srbiji. U komunikaciji sa agronomom savetodavcem on vrlo lako može utvrditi i oceniti stanje za svoju lokaciju.\nKAKO SE MALINAR MOŽE BOLJE PRIPREMITI ZA MINIMALNE ZIMSKE TEMPERATURE?\nNa prvom mestu ne vezati izdanke maline tokom zime, na vreme zazimiti izdanke, pripremiti ih za zimu, obezbjediti dovoljne rezerve hranjivih materija, te ih pravilno zaštiti od biotskih i abiotskih faktora.\nIZDANKE MALINE NE VEZATI TOKOM ZIME, ODNOSNO NE OSTAVLJATI USPRAVNO\nNA VREME PRIPREMITI IZDANKE ZA ZIMU, I OBEZBEDITI DOVOLJNE REZERVE HRANJIVIH MATERIJA\nIZDANKE PRAVILNO ZAŠTITITI OD UTICAJA BIOTSKIH I ABIOTSKIH FAKTORA


Novosadska Tvrđava mira: Snagom umetnosti do pomirenja i zajedništva\nŠirom Novog Sada naići ćete na mnoštvo primera umetnosti inspirisane ratnim sukobima i konfliktima na ovim prostorima, a najveći spomenik je svakako Petrovaradinska tvrđava, simbol Novog Sada, osvajački cilj na koji su različiti narodi usmeravali svoje pohode, fortifikacijsko remek-delo, mesto gde su se susretale, ukrštale, borile za prevlast i spajale različite civilizacije.\nUpravo je ova monumentalna građevina inspirisala Tvrđavu mira, jedan od programskih lukova Fondacije Novi Sad – Evropska prestonica kulture, koja se kroz teoriju i angažovanu umetnost bavi promišljanjem i kritičkim sagledavanjem ratnih sukoba i njegovih posledica, tragajući za kulturom mira, promovišući interkulturalni dijalog i pomirenje.\n– Uloga umetnosti između ostalog jeste da postavlja relevantna društvena i politička pitanja, da ukaže na goruće probleme sa kojima se društvo suočava. Tvrđava mira upravo je taj alat kojim želimo da ukažemo na štetne posledice ratnih razaranja, da kulturom sećanja odamo počast žrtvama i da kroz kulturu dijaloga ponudimo i iznedrimo nove modele pomirenja i zajedništva. To je možda najveća snaga umetnosti – rekao je rukovodilac programskog luka Tvrđava mira Lazar Jovanov.\nOd 17. juna do 17. jula 2021. godine, Novi Sad će u okviru Tvrđave mira ugostiti 2000 umetnika iz 24 zemlje, koji će kroz preko 130 događaja odati počast žrtava rata, otkriti nove modele suživota u Evropi, upoznati sa angažovanom umetnošću, i predstaviti Novi Sad kao primer evropskog mira.\nU Sremskim Karlovcima biće obeležena kapelu mira Dženkinsovom Misom za mir u izvedbi Međunarodnog akademskog filharmonijskog orkestra. Novi Sad će po prvi put dobiti i kostimiranu filmsko-epsku sagu o oslobađanju grada. Muzej Vojvodine producira jednu od najobuhvatnijih izložbi o neolitskoj kulturi i civilizaciji, a Pozorište mladih realizuje umetnički slet sa 500 mladih izvođača. U Muzeju savremene umetnosti u Novom Sadu očekuje nas izložba-rekapitulacija 30-godišnjeg rada i aktivističkog angažmana Šok zadruge, odnosno Led Art kolektiva.\nImajući u vidu da je Evropska unija nastala na ruševinama Evrope nakon Drugog svetskog rata, da je istorija Srbije i Zapadnog Balkana bila izuzetno turbulentna i puna sukoba, i da se ovde još osećaju posledice nerazrešenih konflikata, Tvrđava mira za fokus ima proklamaciju interkulturalnog dijaloga, i teži da istraži različite koncepte kulture mira, pomirenja i zajedništva. Uz projekte koji promovišu antifašističke ideje i neguju angažovan i kritički pristup u vezi sa uzrocima i posledicama rata, Tvrđava mira nas suočava sa prošlošću i neguje kulturu sećanja na žrtve rata na Balkanu, Evropi i svetu.


- Da li je moguće da imamo zagađenje, a nemamo bog zna kakvu industriju? Sa druge strane, sve smo bogatiji, što je dobro, ali imamo sve više automobila i isparenja. Zato sam danas razgovarao sa Semom Fabricijem da zabranimo ta vozila koja imaju "euro 3" motore. Videćemo šta još možemo da uradimo kako bismo zaštitili vazduh u našim gradovima - rekao je večeras Vučić, gostujući u emisiji "Upitnik".\nOn je ocenio i da o takvim stvarima ne treba on da priča, nego resorni ministar.\nU Srbiju je prošle godine uvezeno 141.602 polovnih vozila od kojih su polovina sa "euro 3" motorima ili stariji od 14 godina koji su praktično proterani iz Evropske unije zbog zaštite životne sredine.\nBONUS VIDEO: Koliko godišnje potrošimo na automobil


Javni izvršitelji doprineli su u pravnom sistemu Srbije efikasnijem sistemu izvršenja, a njihovim radom rešeno je preko dva miliona starih izvršnih premeta koji su opterećivali sudove, rekla je ministarka pravde Nela Kuburović.\nKako je saopštilo Ministarstvo pravde, Kuburović je podsetila da od toga kakav je sistem izvršenja u Srbiji, zavisi i slika privrednog okruženja i da nije bez razloga trajanje postupka izvršenja jedan od kriterijuma koji se ceni i prilikom rangiranja Srbije na "Duing biznis listi".\nMinistarstvo je u prethodne tri godine pažljivo pratilo primenu Zakona o izvršenju i obezbeđenju, što od prošle godine sprovodi radna grupa čiji rad dobija podršku kroz USAID-ov Projekat vladavina prava.\nRadna grupa je prepoznala problem neujednačenog postupanja javnih izvršitelja, što je posledica neujednačene sudske prakse, jer se izvršitelji vode postupanjem suda za čije područje nadležnosti su imenovani. Ona je dodala da to vodi pravnoj nesigurnosti, a građane i privredu u neizvestan položaj.\nTakođe, ona je ukazala da jedna od glavnih zamerki, kada je reč o izvršnom postupku, jeste primena načela srazmernosti.\n"Najznačajnija novina koja će uslediti jeste uvođenje 'e-aukcije', koja će postupak prodaje učiniti transparentnijim i omogućiti svim zainteresovanim stranama da učestvuju u njemu, bez otkrivanja imena i prezimena", rekla je Kuburović i naglasila da je jedan od osnovnih ciljeva "e-aukcije" anonimizacija učesnika u postupku.\nKuburović je naglasila da Ministarstvo pravde osuđuje svaki vid nasilja i nedoličnog ponašanja prema javnim izvršiteljima.\nPredsednica Komore javnih izvršitelja Aleksandra Trešnjev naglasila je da su sve učestaliji napadi i pokušaji nasilnog ometanja izvršenja, a da je medijska kampanja u nekim sredstvima informisanja poprimila obrise hajke.


Statistika o koroni: Postoje podaci namenjeni samo Vladi, ali... | Društvo\nStatistika o koroni: Postoje podaci namenjeni samo Vladi, ali... | Mondo Portal\n16. april, 22:25\nStatistika o koroni: Postoje podaci namenjeni samo Vladi, ali... 0 Podeli Podeli na facebook Podeli na twitter Podeli na viber Pošalji na mail\nBrnabić o podacima\nStatistika o koroni: Postoje podaci namenjeni samo Vladi, ali...\nPremijerka Ana Brnabić izjavila je danas da ni u jednom trenutku nisu namerno skrivani statistički podaci o epidemiji korona virusa u Srbiji.\nOna je za Radio televiziju Vojvodine rekla da su u najvećoj mogućoj meri, podaci koji se zvanično objavljuju "pravi podaci".\n"Uzimali smo volontere da sede u bolnicama i sakupljaju podatke ali nemamo sistem kao u državnoj upravi koji elektronski vuče podatke. Mi smo uveli kakav-takav sistem koji nikada do sada u Srbije nije postojao, uveli ga ad hok tokom najveće svetske krize u poslednjih 100 godina", rekla je Ana Brnabić.\n"Stalno mi stižu podaci koliko slobodnih respiratora imamo ali to nije podatak za javnost jer nisu sve respiratore zauzeli pacijenti koji su kovid pozitivni",kazala je premijerka.\n"Svakog dana pričam koliko testova imamo na lageru, predsednik je nedavno pričao koliko tačno respiratora imamo. Na početku je to bila izuzetno osetljiva informacija jer smo znali da se sprema ogromna borba na svetskom tržištu za nabavku respiratora", kazala je Ana Brnabić.\n"Nemam problem da kažem da smo u nečemu pogrešili jer smo slušali ono što je govorila struka u svetu. Tu su pogrešili svi, eksplozija brojeva je svuda u regionu i svetu. Ovo je borba svih nas, ne samo Vlade Srbije. Ljudski se osećam najodgovornijom ali je ovo borba čitavog društva", rekla je premijerka, a prenosi Beta.\nOcenila je i da su ugled članova Kriznog štaba "od marta podrivali neki političari, političke grupacije, analitičari, mediji".\n"Ne vidim smisao u tome. Niko od njih nije trpeo nikakav odijum javnosti što je plasirao lažne vesti poput one da smo zatvorili ljude tokom vanrednog stanja da bi naseljavali migrante po Srbiji", rekla je premijerka.\nUpitana da li je vreme da se Srbija obrati za pomoć EU ili Kini s obzirom na epidemiološku sitauciju, premijerka je rekla da situacija jeste kritična ali ne takva "da sa njom ne možemo da se nosimo".\n"Tamo gde su popunjeni kapaciteti, otvaramo privremene bolnice. Sva intencija je da brojevi počnu da se smanjuju", rekla je premijerka ali i povezala povećanje broja zaraženih u Beogradu i Novom Sadu sa održavanjem protesta prošle nedelje.\nEvo koje su zemlje sveta NAJZADUŽENIJE udarom korone\nkoronavirus Ana Brnabić podaci


samoodbrana Archives - Samoodbrana.rs samoodbrana Archives - Samoodbrana.rs\nČesto možemo čuti na televiziji ili pročitati u novinama kao: najnovija, udarna, vanredna, poslednja, exkluzivna vest napadnuta – prebijena ili silovona žena. Udario je ili prebio suprug, da li iz ljubomore ili je nešto drugo bilo okidač. To su samo nasilja nad ženama za koje smo čuli, postavlja se pitanje koliko još takvih žena ima u Srbiji, koje nasilje ne smeju da prijave, jer im je zaprećeno smrću ili još većim zlostavljanjem.\nVerovatno je velika žudnja tih žena za samoodbranom, da se suprostave dnevnom, mesečnom ili višegodišnjem nasilju. Žaleći što ne znaju da se odbrane ili da su bar nekad ranije trenirale neku borilačku veštinu koja bi im dala samopouzdanje i sigurnost u odbrani prilikom napada. Ukoliko bi u takvoj situaciji zlostavljana žena počela da trenira samoodbranu, naišla bi na dodatnu prepreku, jer bi onoj koji je zlostavlja shvatio da planira da mu se suprostavi. Što bi verovatno prouzrokovalo, razdražljivost i još veće zlostavljanje.\nIz svega navedenog možemo zaključiti da je jedino rešenje za samoodbranu žena, aktivno treniranje za sve koje su u mogućnosti ili mentalno treniranje za one koje se nalaze u navedenoj situaciji.


Joković traži da se narod ne vara: Krivokapić i eksperti ne mogu osnivati partiju, sa mjesta premijera i ministara! – СНП\nJoković traži da se narod ne vara: Krivokapić i eksperti ne mogu osnivati partiju, sa mjesta premijera i ministara!\nДатум чланка 05/11/2020\nНема коментара на Joković traži da se narod ne vara: Krivokapić i eksperti ne mogu osnivati partiju, sa mjesta premijera i ministara!\nSituacija na crnogorskoj političkoj sceni danas bi mogla biti nešto izvjesnija budući da je za poslijepodne planiran sastanak mandatara za sastav vlade Zdravka Krivokapića sa liderima partija iz tri pobjedničke koalicije „Za budućnost Crne Gore”, „Mir je naša nacija” i „Crno na bijelo”.\nKako Dan nezvanično saznaje, Socijalistička narodna partija (SNP), na čijem je čelu Vladimir Joković, tražiće od mandatara Zdravka Krivokapića da, u zamjenu za podršku ekspertskoj vladi, potpiše ili obeća da neće osnivati političku partiju, kako on, tako ni bilo ko od eksperata kojima dodijeli čelne ministarske funkcije u novoj vladi.\nTo, kako je potvrđeno, sve zarad građana koji su glasali za promjene, odnosno kako ne bi došli u situaciju da ako propadne plan sa ekspertskom vladom, bude da su parti je za koje su ti građani glasali izigrali njihovo povjerenje i volju koju su izrazili na izborima 30. avgusta.\nLider SNP-a Vladimir Joković tu informaciju juče za Dan nije ni demantovao ni potvrdio. Kazao je da o podršci bilo kakvoj vladi ne odlučuje predsjednik partije.\n“Odluku o davanju ili ne davanju podrške bilo ekspertskoj ili nekoj drugoj vladi može donijeti samo Glavni odbor partije, niko drugi. Posebno ne ja kao predsjednik partije”, kazao je kratko Joković.\nMandatar Krivokapić se već jednom sastao sa liderima partija koje čine tri pobjedničke koalicije 30. oktobra, kada je i dogovoreno da kompletna vlada bude ekspertska i da se u njoj ne nađe nijedno ime sa bilo koje od političkih lista koje su učestvovale na ovogodišnjim parlamentarnim izborima.\nKako je Danu saopšteno, predlog SNP-a nije neprihvatljiv i za ostale činioce koalicije „Za budućnost Crne Gore” i takav zahtjev mogao bi već danas biti izložen direktno mandataru Krivokapiću kako bi se on izjasnio.\nZa SNP i druge činioce koalicije na čijem je čelu na izborima bio i sam Krivokapić sasvim je logično da kad su se već svi lideri političkih partija nove parlamentarne većine izjasnili da će dati podršku ekspertskoj vladi, da bi bilo pošteno i da se Krivokapić zauzvrat izjasni, a u najboljem slučaju potpiše, da neće osnivati nikakvu političku partiju.\n“Dogovor je da mandatar dobije podršku za sastav ekspertske vlade koja bi trajala 200 dana, do kad bi trebali ti eksperti da se pokažu na djelu, a da ukoliko ne bude rezultata da ide rekonstrukcija vlade, tehnički mandat na godinu dana pa izbori, kao i da se za vrijeme tehničke vlade stvore svi uslovi za prve fer i slobodne izbore. Međutim, kako bi se izbjegle sumnje da bi Krivokapić mogao osnovati svoju partiju i tako na narednim izborima došlo do rasipanja glasova, logičan je zahtjev da se kao što su se lideri parti ja obavezali da će podržati eksperte, i Krivokapić obaveže njima da neće osnivati svoju stranku”, saopšteno je Danu.\nMediji su nedavno objavili informaciju da mandatar Krivokapić planira da osnuje Demohrišćansku stranku.\nTo je posebno problematično za partije iz koalicije za čijeg nosioca na izborima je Krivokapić postavljen isključivo kao nestranačka ličnost.\nPromjenom tog statusa, tj. osnivanjem partije, kako smatraju u koaliciji „Za budućnost Crne Gore” izigralo bi se povjerenje birača i samih partija koje su stale iza Krivokapića na izborima.\n← Кривокапић у четвртак представља експертски кабинет? → Uskoro će vlada razvlastiti DPS u Pljevljima


"Videli smo da igraju čvrst i moderan fudbal. Imali smo problema, pogotovo sa neizvesnošću ko će moći da igra i to je bio dodatan pritisak", kaže Zagorčić.\nOn dodaje da je situacija sada mnogo lakša i da računa na sve igrače, ali i na podršku sa tribina.\n"Uradićemo sve da ostvarimo povoljan rezultat i ono što retko ko od nas sada očekuje. Zato pozivam i navijače da dođu na „Karađorđe“ i podrže nas", dodaje Zagorčić.\nKapiten „lala“ Nino Pekarić očekuje izuzetno težak meč.\n"Pred nama je jako težak zadatak, ali ja se nadam ne i nemoguć. Siguran sam da će igrači dati svoj maksimum", kaže Pekarić.\nEkipa Viktorije odradiće u sredu trening na „Karađorđu“ pred revanš meč, a igranje druge utakmice prati veliko interesovanje čeških novinara.\nIgrači Vojvodine izgubili su u prvom meču na gostovanju u Plzenju rezultatom 3:0, ali čini se da je u taboru Novosađana poraz već zaboravljen i da su oni spremni da se bore do kraja za prolaz u Ligu Evrope.


Do 7. septembra penzioneri mogu podneti prijave za besplatno banjsko lečenje\nponedeljak, 24. avgust 2020. 19:07h\nPročitano 1150 puta\nI ove godine PIO fond Filijala Pančevo raspisala je konkurs za penzionere koji imaju prava na besplatnu rehabilitaciju i banjsko lečenje. Prijave se mogu podneti do 7. septembra.\nPrijave penzionera do 7. septembra www.pixabay.com\nSve informacije penzioneri mogu dobiti u Udruženjma penzionera ili u Mesnoj zajednici na čijoj teritoriji žive. Njima su prosleđene prijave iz pančevačke flijale PIO Fonda koje bi trebalo da popune penzioneri, čija primanja nisu veća od 27.775 dinara i koji nisu do sada išli o trošku države na rehabiltaciono lečenje u banje.\nTakođe je važno da penzioneri koji nisu članovi Udruženja penzionera mogu da podnesu zahtev i na teritoriji Mesne zajednice u kojoj žive.\nKada se ode u udruženje penzionera neophodno je podneti poslednji ček od penzije kao i medicinsku dokumentaciju ako postoji.\nPrvi put ove godine penzioneri koji ispunavaju uslove za odlazak u banje imaće mogućnost da predlože u koju banju bi želeli da idu, ali nije obavezujuće da ako su kapaciteti popunjeni tu budu i upućeni.\nViše informacija i obrazac prijave možete pronaći i na sajtu PIO fonda.\nkonkurs za penzionere\nPreuzimanje penzionerskih kartica od 12. jula\nPrijave za besplatni boravak penzionera u banjama do 13. aprila\nPenzionerima u Pančevu uručene prve penzionerske kartice\nPodnošenje zahteva za upućivanje na banjsko lečenje i oporavak\nPočinje isplata prvog dela januarskih penzija


Foto: Gaston Laborde/Pixabay | Korona zadala jak udarac kineskoj ekonomiji u aprilu\nN.N. 16.05.2022 07:25\nPEKING - Kineska ekonomska aktivnost se naglo ohladila u aprilu.\nPotrošnja stanovništva, industrijska proizvodnja i zaposlenost platili su najveći danak mjera borbe protiv kovida-19, pojačavši strahovanja da bi privreda mogla da zabilježi pad u drugom kvartalu.\nMaloprodaja u Kini je pala za 11,1 odsto prošlog mjeseca na godišnjem nivou, najviše od marta 2020, pokazali su današnji podaci Državnog zavoda za statistiku (NBS), izvještava Rojters.\nZbog mjera lokdauna, pružanje ketering usluga restorana je bilo obustavljeno, što je dovelo do pada ugostiteljskih prihoda za 22,7 procenata u aprilu.\nProdaja automobila je pala za 47,6 odsto u odnosu na godinu ranije, pošto su proizvođači putničkih vozila smanjili proizvodnju zbog zatvorenih salona i nestašice dijelova.\nIndustrijska proizvodnja je potonula za 2,9 odsto međugodišnje, jer su mjere protiv virusa uzdrmale lance snabdijevanja i paralisale distribuciju, što je ispod očekivanja ekonomista koji su u anketi Rojtersa predviđali rast od 0,4 procenta. To je najveći pad od februara 2020.\nKina je u aprilu preradila 11 odsto manje sirove nafte nego godinu dana ranije, a takođe je pala i proizvodnja električne energije za 4,3 procenta u odnosu na 2021. godinu, na minimum koji je posljednji put zabilježen u maju 2020.\nSnažan udarac je zadobilo i tržište rada. Stopa nezaposlenosti, zasnovana na nacionalnoj anketi, porasla je na 6,1 posto u aprilu sa 5,8 procenata prethodnog mjeseca, najviše od februara 2020. kada je iznosila 6,2 odsto.\nU 31 velikih gradova, u kojima su uvedene mjere delimičnog ili potpunog lokdauna, stopa nezaposlenosti je skočila na 6,7 odsto, na najviši nivo od 2018. kada je počela da se vodi ta evidencija, prenosi britanska agencija.


Kakve izmjene je federalni “korona zakon” pretrpio u odnosu na prvobitnu verziju? – Visoko.ba\nKakve izmjene je federalni “korona zakon” pretrpio u odnosu na prvobitnu verziju?\nFederalni “korona zakon” pretrpio je određene izmjene u odnosu na prvu verziju koja se u javnosti pojavila početkom aprila, a među najznačajnijim je izmjena kriterija oko kojih je bilo najviše nezadovoljstva među poslodavcima, izvještava Indikator.ba.\nU Prijedlogu Zakona o ublažavanju negativnih ekonomskih posljedica koji je usvojen na sjednici Predstavničkog doma Parlamenta FBiH 23. aprila subvencioniranje doprinosa predviđeno je za svakog zaposlenika u poslovnim subjektima ukoliko u mjesecu za koji se vrši obračun plaće imaju pad ostvarenog prometa 20 posto i više u odnosu na ostvareni promet u istom mjesecu 2019. godine. U prethodnoj verziji pad prometa je vezivan za prosječni promet u januaru i februaru, što su u Udruženju poslodavaca FFBiH smatrali neprihvatljivim.\nTakođe, usvojenim peijedlogom predviđeno je da se zatezna kamata na javne prihode neće obračunvati i plaćati 60 dana od prestanka proglašenja stanja nasreće, a prethodni rok je bio 90 dana.\nUsvojenim rješenjem takođe se ukida obaveza plaćanja akontacije poreza na dohodak od samostalne djelatnosti za 2020. godinu za sve koji koriste subvenciju na osnovu Zakona, a prethodno se to odnosilo na sve samostalne djelatnosti, odnosno nije zahtijevano da budu korisnici subvencije.\nDa bi “korona zakon” stupio na snagu, potrebno je da u identičnom tekstu bude usvojen i u Domu naroda Parlamenta FBiH, te objavljen u Službenim novinama FBiH.\n← Staklena fasada Ugarak-produkt\nFahrudin Solak povrijeđen u saobraćajnoj nesreći →